EuroLeague (05/03): Ημέρα με δυνατά φαβορί • Bet-planet.gr\nEuroLeague (05/03): Ημέρα με δυνατά φαβορί\nΗ... διαβολοβδομάδα ολοκληρώνεται με κομβικές αναμετρήσεις. Διαβάστε στη συνέχεια ρεπορτάζ, αναλύσεις κι επιλογές για ποντάρισμα, ενώ βρείτε ξεχωριστό κείμενο για το παιχνίδι του Ολυμπιακού με τον Ερυθρό Αστέρα.\nΧίμκι - Άλμπα (80-100): Η Χίμκι μετά από 17 συνεχόμενες ήττες, κατάφερε επιτέλους να πανηγυρίσει. Οι Ρώσοι έριξαν στο καναβάτσο τη Ρεάλ Μαδρίτης με 78-77, ωστόσο με απολογισμό 3-23 δεν αλλάζει το γεγονός πως είναι η χειρότερη ομάδα της EuroLeague φέτος. Το βασικότερο πρόβλημα είναι οικονομικό, έχουν κάνει την εμφάνισή τους πολλά δημοσιεύματα για μεγάλες οφειλές προς τους παίκτες, υπάρχουν συνεχόμενες αποχωρήσεις (σ.σ. τελευταία του Μπέρτανς) και κανείς δεν γνωρίζει με ακρίβεια τη σύνθεση της Χίμκι στο ματς με την Άλμπα. Οι γηπεδούχοι έχουν 2-11 εντός έδρας, σκοράρουν 78.4 πόντους ανά παιχνίδι και δέχονται 90.5 πόντους κατά μέσο όρο.\nΗ Άλμπα, από τη μεριά της, πάλεψε για κάτι παραπάνω από ένα ημίχρονο στην Αγία Πετρούπολη, στο φινάλε, όμως, έχασε με 71-87 από τη Ζενίτ. Στο 9-18 το ρεκόρ της ομάδας του coach Ρενέσες, η οποία θα παραταχθεί γι' ακόμα μια φορά χωρίς τους Ολίντε (φόργουορντ) και Γκρέιντζερ (γκαρντ). Μέχρι σήμερα, η Άλμπα Βερολίνου μετράει 4 νίκες σε 13 εκτός έδρας αγώνες, σκοράρει 77 πόντους ανά παιχνίδι και δέχεται 82.8 πόντους κατά μέσο όρο.\nΠερίεργο παιχνίδι για ποντάρισμα, ωστόσο με δεδομένο των run n' gun ρυθμό και των δύο, το over αξίζει την προσοχή μας.\nΖαλγκίρις - Αρμάνι Μιλάνο (92-98): Κομβικής σημασίας νίκη πανηγύρισε πριν από μερικές ώρες η Ζαλγκίρις. Οι Λιθουανοί επικράτησαν στο Κάουνας της Βιλερμπάν με 85-75 και βελτίωσαν στο 15-12 το ρεκόρ τους στη EuroLeague. Είναι... ζωντανοί στο παιχνίδι της πρόκρισης στα playoffs, νοκ άουτ ο σουτέρ Μιλάκνις. Η ομάδα του coach Σίλερ έχει ενεργητικό 77.9 πόντους ανά ματς μέχρι τώρα και παθητικό 77 πόντους κατά μέσο όρο. Στο 41.9% το ποσοστό της στα τρίποντα, ενώ εντός έδρας μετράει 8 νίκες και 5 ήττες.\nΗ Αρμάνι Μιλάνο, αντίθετα, δεν τα κατάφερε στο εντός έδρας παιχνίδι με τη Φενέρμπαχτσε (92-100) και υποχώρησε στο 17-10 στη EuroLeague. Όσον αφορά το αγωνιστικό ρεπορτάζ, ο coach Μεσίνα και οι συνεργάτες του δεν θα έχουν για τις επόμενες εβδομάδες διαθέσιμο τον Ντιλέινι (γκαρντ), ενώ θα λείψει και ο ΛεΝτέι (φόργουορντ). Μέχρι σήμερα, η Αρμάνι Μιλάνο μετράει 7 νίκες και 5 ήττες εκτός έδρας, διαθέτει μια από τις καλύτερες επιθέσεις της διοργάνωσης με ενεργητικό 82 πόντους κατά μέσο όρο, ενώ την ίδια ώρα δέχεται 78.6 πόντους ανά αναμέτρηση.\nΑμφίρροπο παιχνίδι ως προς την πρόβλεψη του τελικού νικητή, ωστόσο το over έχει καλές πιθανότητες επαλήθευσης, καθώς η Ζαλγκίρις θα θελήσει να ρίξει τον ρυθμό αλλά η Αρμάνι Μιλάνο τρέχει συνεχώς, όπως φαίνεται και στους αριθμούς της.\nΒιλερμπάν - Φενέρμπαχτσε (59-81): Το σερί της Βιλερμπάν έλαβε τέλος στο Κάουνας, καθώς οι Γάλλοι δεν τα κατάφεραν απέναντι στη Ζαλγκίρις (75-85). Η ομάδα του coach Πάρκερ υποχώρησε στο 12-15 και παρά το γεγονός ότι ακόμα μαθηματικά δεν έχει αποκλειστεί από τα playoffs της EuroLeague, είναι δεδομένο πως δεν είναι από τις ομάδες φαβορί να τα καταφέρουν. Οι γηπεδούχοι σκοράρουν 77 πόντους κατά μέσο όρο και δέχονται 79.7 πόντους ανά αναμέτρηση, με τον εντός έδρας απολογισμό τους να είναι 8 νίκες και 6 ήττες.\nΗ Φενέρ, αντίθετα, επέστρεψε στις νίκες. Πριν από μερικές ώρες, η τουρκική ομάδα εκμεταλλεύτηκε στο έπακρο τις αμυντικές αδυναμίες που παρουσίασε η Αρμάνι Μιλάνο, έφτασε στο θετικό αποτέλεσμα με 100-92 και βελτίωσε στο 16-11 το ρεκόρ της στη EuroLeague. Αναμένεται να δώσει μεγάλη μάχη για να βρεθεί στα playoffs της EuroLeague, το θετικό, όμως, για την ομάδα του coach Κοκόσκοφ είναι πως στην προσπάθειά της αυτή δεν αντιμετωπίζει σημαντικά προβλήματα απουσιών. Η Φενέρμπαχτσε μετράει 7 νίκες σε 13 εκτός έδρας αγώνες, σκοράρει 79.6 πόντους ανά ματς και δέχεται 80.1 πόντους κατά μέσο όρο.\nΗ Φενέρ ποιοτικά είναι ανώτερη και εδώ και αρκετές εβδομάδες είναι και αρκετά σοβαρή, επομένως μπορούμε να την εμπιστευτούμε κόντρα στο χαμηλό χάντικαπ.\nΜπαρτσελόνα - Μπασκόνια (68-86): Στην κορυφή της EuroLeague παραμένει η Μπαρτσελόνα. Οι Καταλανοί αντιμετώπισαν κάποιες δυσκολίες στο ΟΑΚΑ, κατάφεραν, όμως, να φτάσουν στο θετικό αποτέλεσμα με 85-77, εκμεταλλευόμενοι κυρίως το ταλέντο τους. Έχει ανέβει η ομάδα του Σαρούνας Γιασικεβίτσιους και μάλιστα δεν αντιμετωπίζει προβλήματα απουσιών τη συγκεκριμένη περίοδο. Οι "μπλαουγκράνα" μετρούν 10 νίκες σε 14 εντός έδρας αγώνες, σκοράρουν 81.1 πόντους ανά ματς κι έχουν την καλύτερη άμυνα της διοργάνωσης με παθητικό 73.8 πόντους κατά μέσο όρο.\nΌσο για τη Μπασκόνια; To 91-66 επί του Ολυμπιακού εκτός από το γεγονός ότι ήταν μια εντυπωσιακή εμφάνιση, ήταν παράλληλα το 5ο σερί θετικό αποτέλεσμα για τους Βάσκους, οι οποίοι βελτίωσαν στο 14-13 το ρεκόρ τους στη EuroLeague και είναι... ζωντανοί στο κυνήγι μιας θέσης στην πρώτη 8άδα που οδηγεί στα playoffs. Δεν προέκυψε κάποιος απρόοπτος τραυματισμός για την ομάδα του coach Ιβάνοβιτς, η οποία μέχρι σήμερα διαθέτει μια από τις καλύτερες επιθέσεις της EuroLeague (80.4 πόντοι ενεργητικό κατά μέσο όρο) και μια από τις καλύτερες άμυνες (76.9 πόντοι παθητικό κατά μέσο όρο).\nΔεν θα είναι εύκολο το ματς για τη Μπασκόνια, γι' αυτό ο άσος μόνος του δεν αξίζει σε καμία περίπτωση. Μαζί με το under, όμως, μπορεί να σταθεί σε κάποιο από τα δελτία μας, καθώς αμφότερες παίζουν εξαιρετική άμυνα τις περισσότερες φορές.\nΧίμκι - Άλμπα: Over 171,5 (1.90)\nΖαλγκίρις - Αρμάνι Μιλάνο: Over 152,5 (1.70)\nΒιλερμπάν - Φενέρμπαχτσε: 2 με -3,5 (1.70)\nΜπαρτσελόνα - Μπασκόνια: 1 & under 162,5 (1.77)


Μνημόσυνο του πρώτου προέδρου της Αδελφότητας Ψαραίων Γιώργου Ιω. Αναστασόπουλου\nΒρίσκεστε εδώ: Home Τελευταία Νέα Μνημόσυνο του πρώτου προέδρου της Αδελφότητας Ψαραίων Γιώργου Ιω. Αναστασόπουλου\nΜνημόσυνο του πρώτου προέδρου της Αδελφότητας Ψαραίων Γιώργου Ιω. Αναστασόπουλου\nΔημοσιεύτηκε στις Δευτέρα, 05 Νοεμβρίου 2018 17:45\nΟ Γιώργος Ιωάννη Αναστασόπουλος γεννήθηκε το 1907 στο Ψάρι. Το 1936, μαζί με άλλους Ψαραίους που δραστηριοποιούνταν επαγγελματικά στην Αθήνα, και έχοντας όλοι αυτοί οι πρωτοπόροι συμπατριώτες μας στην ψυχή τους την αγάπη για την γενέθλια γη τους, το Ψάρι, αποφάσισαν και δημιούργησαν την Αδελφότητα Ψαραίων.\nΑπό το 1936 και μετά, έως και τις ημέρες μας, η Αδελφότητα Ψαραίων αποτελεί τον συνδετικό κρίκο της αδιάσπαστης αλυσίδας, αυτής που μας ενώνει. Η μεγάλη πορεία της Αδελφότητας στον χρόνο, είχε δυσκολίες, διότι η ζωή ήταν πολύ σκληρή, τόσο, που εμείς σήμερα αδυνατούμε να την φανταστούμε, μόνο να την υποθέσουμε μπορούμε. Ειδικότερα για τους Ψαραίους ιδρυτές της Αδελφότητας, ήταν ακόμα πιο δύσκολη, από την μία η ανάγκη του βιοπορισμού και από την άλλη ο νόστος για την πατρίδα. Ο νόστος συνδέει την ψυχή με την καρδιά, αυτόν που είχαν έντονα μέσα τους οι ξενιτεμένοι Ψαραίοι, που ας σημειωθεί, ήταν συγγενείς μας, συμπατριώτες μας και γείτονές μας. Πίσω από την πρώτη εκείνη Αδελφότητα, αποκτήσαμε όλοι εμείς μία σημαντική αναφορά για το Ψάρι, είτε γεννηθήκαμε σε αυτό είτε γεννηθήκαμε σε όλες τις άκρες του κόσμου.\nΟ Γιώργος Ιωάννη Αναστασόπουλος, στον οποίο αφιερώνεται το άρθρο μας, ήταν αυτός που έβαλε τον θεμέλιο λίθο στο οικοδόμημα και που στην συνέχεια αξιοποίησαν με τρόπο θαυμαστό όλες οι μετέπειτα διοικήσεις της Αδελφότητας Ψαραίων. Ακόμη και μέσα από τα λάθη ίσως που μπορεί να έγιναν στο διάβα των δεκαετιών (μόνο οι νεκροί δεν κάνουν λάθη), η Αδελφότητα κράτησε ψηλά τον πήχη της ενότητας, αυτής της ενότητας που εμφανίστηκε στο καταστατικό της. Αυτή η ενότητα είμαστε όλοι εμείς που κατοικούμε στο Ψάρι, στην Αθήνα, στην Κόρινθο, στην Θεσσαλονίκη, στην Καβάλα, στην Κρήτη, στην Ρόδο, στην Αυστραλία, στην Αμερική, στον Καναδά, στην Ευρώπη, σε όλες στις γωνιές του πλανήτη μας. Την αδιάσπαστη αυτή ενότητα την οφείλουμε κατά μεγάλο μέρος στο Γιώργο Ιωάννη Αναστασόπουλο, γνωστό και ως «Σωφέρ». Το παρατσούκλι αυτό του δόθηκε διότι ήταν οδηγός του Μεταξά.\nΟ πρώτος πρόεδρος της Αδελφότητας Ψαραίων, στην δεκαετία του 50΄ ξενιτεύτηκε στην Αμερική και συγκεκριμένα στην πόλη του Σικάγο. Πριν φύγει για την Αμερική με την σύζυγό του Ελένη απέκτησαν δυό κόρες, την Αναστασία και την Ευγενία. Το ενδιαφέρον του για την πατρογονική του γη, το Ψάρι, δεν σταμάτησε ποτέ, ούτε με τον θάνατό του, διότι την αγάπη του για την πατρίδα την μεταλαμπάδευσε στις κόρες του, και συνεχίζουν αυτές στον δρόμο του πατέρα τους.\n«Έφυγε» για το μεγάλο ταξίδι προς το επέκεινα, στις 28 Οκτωβρίου 1973 στο Σικάγο. Για τις κόρες του, την Αναστασία και την Ευγενία, η εθνική επέτειος είναι ημέρα χαράς και λύπης. Είναι η ίδια εικόνα της ζωής που μας χαρίζει απλόχερα και μας παίρνει. 45 χρόνια μετά, στην μνήμη του, η Αναστασία και η Ευγενία, έκαναν ένα μνημόσυνο ανήμερα της 28ης Οκτωβρίου 2018 στο Σικάγο.\nΝα είμαστε όλοι καλά και να θυμόμαστε όχι μόνο τον Γιώργο Ιωάννη Αναστασόπουλο, να θυμόμαστε όλους τους ανθρώπους της Αδελφότητας, και επίσης όλους τους δικούς μας ανθρώπους που η απώλειά τους πίκρανε την ζωή μας.\nΤρείς φωτογραφίες από το μνημόσυνο του Γιώργου Ιωάννη Αναστασόπουλου


Σταμάτης Μαλέλης - Αρχείο κειμένων\nΑρθογράφος: Σταμάτης Μαλέλης - Σελίδα: 1\nΣταμάτης Μαλέλης, εφημεριδα ΤΩΝ ΣΥΝΤΑΚΤΩΝ, 29/11/2017\nΣταμάτης Μαλέλης, Η Καθημερινή, 28/06/2017\n...Η σύγχρονη Αριστερά συμπυκνώνει τις δημοκρατικές σοσιαλιστικές ιδέες, την ανανεωτική πλουραλιστική Αριστερά και την ευρωπαϊκή ριζοσπαστική Αριστερά με τις ιδέες για ανοικτές κοινωνίες. Η σημερινή Αριστερά οφείλει να ξεπερνά τα σύνορα και όχι να ταμπουρώνεται στα εθνικά κράτη. Οφείλει, χωρίς αυταπάτες, δογματισμούς και μαξιμαλισμούς να αφουγκράζεται τις ανακατατάξεις, οικονομικές, κοινωνικές και πολιτισμικές που γέννησε η παγκοσμιοποίηση.\nΣταμάτης Μαλέλης, www.newpost.gr, 14/04/2016\nΌσο περνάει ο καιρός αντιλαμβανόμαστε ότι ΣΥΡΙΖΑ παίρνει διαζύγιο από τις ιδέες της Αριστεράς. Το καταλαβαίνει κανείς και από τον κομπασμό των υπουργών του όταν επιχειρούν να ψελλίσουν τη λέξη που είναι γεμάτη με ιστορίες, θρύλους, αντιφάσεις και οράματα. Και για τον πιο φανατικό πλέον ο ΣΥΡΙΖΑ δεν είναι αριστερά. Θα τολμούσα να πω ότι δεν είναι ούτε καν λαϊκίστικη αριστερά, όπως μέχρι πρόσφατα τον χαρακτήριζα, έχοντας κατά νου τα ποπουλιστικά κινήματα της λατινικής Αμερικής με τον έντονο μεσιανικό χαρακτήρα. Ο ΣΥΡΙΖΑ δεν είναι καν αυτό. Είναι ένα μόρφωμα αποτελούμενο από εξουσιομανείς που μένουν παρά τη γενική κατακραυγή γαντζωμένοι στις καρέκλες τους.\nΣταμάτης Μαλέλης, Μεταρρύθμιση, 02/03/2016\nΕπιτέλους ! Μετά από καιρό άρχισε να ακούγεται και πάλι το όνομα της κεντροαριστεράς. Το θέμα είναι τώρα να οικοδομηθεί από την αρχή, χωρίς τις παθογένειες του παρελθόντος και να γίνει η χρήσιμη δύναμη του μέλλοντος.\n...Υπάρχει και ο άλλος δρόμος. Αυτός που μέχρι τώρα δεν έχει σχηματοποιηθεί , μετά την κρίση των τελευταίων δεκαετιών και αναζητεί την ταυτότητα του. Ο χώρος της σοσιαλδημοκρατίας, όπως και να τον θέλουν να τον ονομάσουν πολλοί. Αριστερή σοσιαλδημοκρατία, απλώς σοσιαλδημοκρατία, φιλελεύθερος σοσιαλισμός, δημοκρατική παράταξη κ.α.\nΈνας μεγάλος χώρος με μικρή έκφραση. Κανένα από τα υπάρχοντα κόμματα δεν μπορεί να εκφράσει στο όλον του αυτό τον μεγάλο χώρο.\nΤον εκφραστή , το υποκείμενο ,όμως αυτού του χώρου τον έχει ανάγκη ο τόπος.\nΟ χώρος αυτός θα είναι πολυδιάστατος .\n...Η Κεντροαριστερά, όπως εκφράζεται σήμερα από τη ΔΗΜ.ΑΡ. και τον Φώτη Κουβέλη, έχει συγκεκριμένες προτάσεις. Σε αυτή την Κεντροαριστερά έχουν θέση οι σοσιαλιστές, οι σοσιαλδημοκράτες, οι ριζοσπάστες δημοκράτες αλλά και οι δημοκράτες φιλελεύθεροι. Η συμμετοχή όλων αυτών είναι βασική και αναγκαία προϋπόθεση για τη δημιουργία της κυβερνώσας Αριστεράς. Μιας Αριστεράς που δεν θα κρύβεται ούτε πίσω από το «αντί» ούτε πίσω από το «όχι» και θα αυτοκαταναλώνεται στην επαναστατική γυμναστική. Οι καιροί απαιτούν ένα ΝΑΙ. Απαιτούν ένα «έτσι θα κυβερνήσουμε». Και χρειάζονται όλοι γιατί διαφορετικά το καράβι θα μπατάρει σε μία από τις δύο πλευρές. Και τότε το ναυάγιο θα είναι σίγουρο. Και η ανέλκυση μπορεί να κρατήσει χρόνια.\nΝα ανοίξει ο διάλογος Σταμάτης Μαλέλης, 29/11/2017\nΠοιο είναι το καινούργιο Σταμάτης Μαλέλης, 28/06/2017\nΗ ανανεωτική αριστερά πρέπει να κάνει μια νέα αρχή Σταμάτης Μαλέλης, 18/08/2016\nΤώρα έχουμε ανάγκη τη σύγχρονη Αριστερά Σταμάτης Μαλέλης, 14/04/2016\nΜπορεί ο Τσίπρας να γίνει σοσιαλδημοκράτης; Σταμάτης Μαλέλης, 02/03/2016\nΣύγχρονη Κεντροαριστερά με συγκεκριμένες κοινωνικές αναφορές Σταμάτης Μαλέλης, 09/01/2016\nΤα γεμιστά, πρώτο στάδιο του σοσιαλισμού Σταμάτης Μαλέλης, 01/10/2015\nΤώρα είναι η ευκαιρία για την Κεντροαριστερά Σταμάτης Μαλέλης, 05/02/2012


Forest Firefighters: Τι χαρτιά χρειάζεται για το Ταμείο Ανεργίας !!!\nΤι χαρτιά χρειάζεται για το Ταμείο Ανεργίας !!!\nΑν επιδοτείται για δεύτερη και πλέον φορά: Ο ασφαλισμένος πρέπει να έχει πραγματοποιήσει 125 ημέρες εργασίας στο τελευταίο 14μηνο, πριν από την απόλυσή του, χωρίς να υπολογίζονται (στις 125) οι ημέρες εργασίας των δύο τελευταίων μηνών.\n- Το επίδομα καταβάλλεται μια φορά το μήνα για 25 ημέρες. - Από 12.03.2012 το βασικό μηνιαίο επίδομα ανεργίας ανέρχεται στα 360,00 Ευρώ.\nΣ.Δ: Συνάδελφοι φέτος πιθανότατα θα είναι η τελευταία φορά που θα πάρουμε ταμείο ανεργίας εφόσον δουλέψουμε και του χρόνου στο Π.Σ.\nΌπως μου είπαν από τον ΟΑΕΔ από το 2013 όσοι επιδοτήθηκαν από 1-1-2009 μέχρι 31-12-2012 με 450 ημερομισθία και εμείς θα τα έχουμε στο τέλος αυτού του χρόνου, δεν θα δικαιούνται Ταμείο Ανεργίας από εκεί και πέρα !!!\nΜπορείτε αναλυτικά να διαβάσετε ένα ενδιαφέρον και σχετικό άρθρο ΕΔΩ.


Φασίστες | Page 13 | osⒶrena Forums\nΣελίδα 13 από 14 < Προηγούμενη 1 ← 9 10 11 12 13 → 14 Επόμενη >\nΤι λες μωρέ; Δηλαδή το νησί σου, που έχει ορθάνοιχτο θέμα, δεν είναι ήδη πλυντήριο; Είδες κανέναν να ενοχλείται; Πώς ακριβώς εμποδίζεται ο κάθε ενδιαφερόμενος να ξεπλύνει χρήμα στους γείτονες ή να φτιάξει βάση; Θα τον χαλάει λες αν δε λέει «Macedonia»; Μήπως θα δουλεύουν χειρότερα οι τράπεζες με άλλο όνομα;\nΚοιτάξτε, ανταλλάξαμε γνώμες εγώ τη γνώμη μου είπα, αυτά πιστεύω. Εννοείτε πως δεν θα ακουστούν συνθήματα κατά της ΕΕ, λιτότητας, μπορεί ναι, μπορεί όχι. Αλλά και ο Debian τώρα να μου λέει πως είμαι πιο κοντά στους φασίστες; Αυτοί είναι φανατικοί.\nΜα όποιος έχει επιφυλάξεις και διαφορετική άποψη σώνει και καλά καλύπτει την ΧΑ; Εν πασει περιπτώσει, δεν σας κουράζω άλλο. Θα διαβάζω απλώς τη συνέχεια της συζήτησης.\nΦυσικά και έγινε πλυντήριο, δεν είπα όχι. Αλλά επειδή το πρόγραμμα του πλυντήριου διακόπηκε, μία λύση όπως την ΗΘΕΛΑΝ, θα το μετέτρεπε σε ακόμα μεγαλύτερο πλυντήριο, και μόνιμο αυτή τη φορά.\nΠροφανώς δε διαβάζεις γιατί επανέρχεσαι στα ίδια. Παίρνεις κάποιες απαντήσεις οι οποίες δεν είναι "ήξεις αφήξεις" αλλά ξεκάθαρες. Αντί να συνεχίσεις την κουβέντα από αυτές, ακόμα και να τις αμφισβητήσεις, επανέρχεσαι στο ίδιο τροπάρι.\nΚΑι δεν είπα ότι είσαι πιό κοντά στη χ.α., σε κάλεσα να ψαχτείς ο ίδιος μήπως είσαι πιο κοντά σ'αυτούς που απεχθάνεσαι.\nΗ ιστορία ολόκληρη σ'αυτό το ρημαδότοπο φωνάζει ότι ο κίνδυνος προέρχεται από τους φασίστες.\nΕσύ εξανίστασαι όπως λες, επειδή ένα αναρχικό πανί γράφει "Μακεδονία" και το θεωρείς αρωγό του ΝΑΤΟ, ενώ υπερασπίζεσαι ένα στρατηγό ο οποίος αποδεδειγμένα παίρνει εντολές από το ΝΑΤΟ και πραγματοποιεί ασκήσεις εν αγνοία της πολιτικής ηγεσίας. Δεν εξανίστασαι το ίδιο όμως με όλα τα OS που χρησιμοποιούν τον όρο "Μακεδονία" για τη γείτονα χώρα .Εκτός από τα windows, linux και android "μακεδονική" γλώσσα έχει και το MACOS καθώς και το freeBSD, οπότε αυτή τη στιγμή γράφεις από ένα λειτουργικό σύστημα που έχει αποδεχτεί την ονομασία "Μακεδονία". Αρα κι εσύ αρωγός του ΝΑΤΟ.\nΤο συγκεκριμένο πανί γράφει επίσης ότι "ο εχθρός είναι στις τράπεζες και στα υπουργία", ενώ πριν έλεγες ότι οι αναρχικοί συμπλέουν με τις τράπεζες. Τι δείχνει αυτό; Δε δείχνει προσκόλληση και προκατάληψη; Για ψάξου λίγο καλύτερα...\nΤεσπα, αυτά τα έχω ξανακούσει αρκετές φορές και σου είπα από που προέρχονται. Αν έχεις τέτοιες συναναστροφές, είναι καλύτερα να τους βοηθήσεις να ξεκολλήσουν παρά να κολλήσεις ο ίδιος. Δε νομίζω να σε προσβάλλει αυτό που λέω, προσωπικά κάθε άλλο παρά θα με πρόσβαλλε.\nΥ.Γ. Από κάποια άποψη σε δικαιολογώ, δεδομένου ότι ο α/α χώρος της Κύπρου είναι αρκετά αλλοπρόσαλλος. Πάντως υπάρχουν και κυπραίοι σύντροφοι που έχουν ξεκαθαρίσει μια χαρά στο κεφάλι τους για τί ακριβώς παλεύουν. Δεν υπάρχει κακό DNA, υπάρχει κακή αντίληψη της πραγματικότητας.\nΜωρέ μπορεί να ακουστούν συνθήματα όχι μόνο κατά της Ε.Ε. αλλά και κατά του γείτονα που παρκάρει παράνομα. Ευκαιρία είναι για κάθε πικραμένο να ξεσπάσει και λίγο. Αυτό δε σημαίνει τίποτα αλλά εδώ υποπίπτεις σε αντίφαση. Μιλάμε για μια συγκέντρωση της οποίας την επίσημη διοργάνωση έχουν αναλάβει, αν όχι ξεκάθαρα εθνικιστικές, φίλα προσκείμενες οργανώσεις (ψάξε να δεις τι είναι αυτές οι «παμμακεδονικές ενώσεις» κλπ.). Θα την «περιφρουρήσουν» άτομα ξεκάθαρα προσκείμενα στον εθνικιστικό χώρο. Την αβαντάρουν ξεκάθαρα γνωστά για τα εθνικιστικά τους ιδεώδη μέλη της πολιτικής. Και φυσικά χώθηκε και η Εκκλησία, κι αυτή επίσημα αυτή τη φορά. Συν το ότι το ίδιο το θέμα είναι σαφέστατα εθνικιστικό. Εσύ τα παραβλέπεις όλα αυτά και λες ουσιαστικά "εφόσον δε θα είναι όλοι μα όλοι οι συμμετέχοντες εθνικιστές, δε θα είναι τέτοια και η συγκέντρωση".\nΚαι για να μην κοροϊδευόμαστε, δεν είναι καπέλωμα κάποιας «λαϊκής αντίδρασης» από κακόβουλους. Από τότε που προέκυψε το όλο θέμα (δεκαετία '90) μέχρι και τώρα, έχει ριζώσει στη βάση του ο εθνικισμός (θυμήσου ας πούμε γιατί έπεσε η τότε κυβέρνηση, ποιος την έριξε και σε ποια πλευρά του φάσματος εντάσσεται) και εξαιτίας αυτού λαμβάνει συνεχώς πολύ μεγαλύτερη διάσταση.\nΓια να μην παρεξηγούμαστε, ξαναλέω πως σαφέστατα δεν είναι όλοι όσοι θα πάνε στη συγκέντρωση εθνικιστές. Η ίδια η συγκέντρωση όμως γίνεται με αφορμή ένα θέμα εθνικιστικού (όχι εθνικού) ενδιαφέροντος και αυτό θα στηρίξουν όλοι όσοι πάνε, έστω κι αν δεν το αντιλαμβάνονται.\nΕντάξει, μπορεί να κάνω και λάθος. Αν πήγαινα πάντως, ειλικρινά θα πήγαινα για την αντίδραση σε ΕΕ / ΔΝΤ πρωτίστως, και δευτερευόντως γιατί πιστεύω πως σε αυτή την φάση ειδικά δεν έπρεπε να δοθεί η σύνθετη ονομασία. Μια προσωπική γνώμη είναι, ίσως είναι και λανθασμένη.\nΕ, τι να σας πω, θα το αφήσω τότε, δεν θα πάω, και θα πάω στην επόμενη του ΚΚΕ. Τουλάχιστον εκεί είναι σίγουρα κατά της λιτότητας, κατά ΝΑΤΟ / ΕΕ. Και για Σκόπια λένε πρώτα να δοθούν οι εγγυήσεις και μετά.\nΑπλώς επέμεινα, διότι η λογική αυτό μου έλεγε, πως όταν από το ΝΑΤΟ και την ΕΕ, βιάζονται, τότε θα έπρεπε να ήμασταν κόντρα. Καλά, πες κάνω λάθος ρε παιδί μου!\nΑπό την άλλη, επειδή είπε κάτι ο Άδωνις τότε όποιος πει κάτι παρεμφερές, ταυτίζεται με αυτό που είναι ο Άδωνις; Και αν ο Άδωνις βάλει Linux, τότε όποιος άλλος βάλει είναι κοντά στους φασίστες; Εγώ παρακολούθησα και τις ομιλίες Κωνσταντοπούλου στο ΥΤ, και του Κουτσούμπα, και είδα πως έχουν επιφυλάξεις, και αρνητική σχεδόν στάση.\nΟι δύο ομιλίες στο ΥΤ:\nΌχι, δεν προσβάλλομαι, αλίμονο. Θα παρακολουθώ την συζήτηση, αλλά τι άλλο να πω, εντάξει είπα τη γνώμη μου. Εγώ, ξέρετε πως σας εκτιμάω!\nΑν αρκούν κάποιοι ξεκάρφωτοι σε ένα forum για να αναθεωρήσεις, τότε ίσως η αρχική σου θεώρηση να μην ήταν και τόσο στέρεη (τροφή για σκέψη).\nΚι από την άλλη, άσχετα με τις προθέσεις του καθενός, ο λόγος για τον οποίο γίνεται η συγκεκριμένη συγκέντρωση είναι το «Μακεδονικό», όχι το να κολλήσουμε οποιοδήποτε άλλο θέμα μας απασχολεί. Κάθε φορά που γίνεται αυτό, το θέμα που κολλάμε χάνει τη σημασία του αλλά και λερώνει το αρχικό.\nΑυτή η «λογική» του «πρέπει να λέω/κάνω τα αντίθετα από αυτά που λέει/κάνει ο εκάστοτε αντίπαλος» είναι κακή λογική. Καμιά φορά ο αντίπαλος μπορεί να λέει σωστά πράγματα. Δεν ταυτιζόμαστε μαζί του αν υποστηρίζουμε το ίδιο. Σημασία έχει ο τρόπος και ο λόγος που το κάνουμε.\nΕγώ παρακολούθησα και τις ομιλίες Κωνσταντοπούλου στο ΥΤ, και του Κουτσούμπα, και είδα πως έχουν επιφυλάξεις, και αρνητική σχεδόν στάση.\nΚαι θεωρείς ότι αυτά τα δύο πρόσωπα έχουν κάποιο κύρος γενικότερα; (πρόσεξε τι θα πεις. Ο Κουτσούμπας κατάγεται από και δραστηριοποιούνταν πολιτικά στην ευρύτερη περιοχή μου και είναι γνωστή λέρα για εμάς εδώ -πλην τους καμμένους κομμουνιστάς βεβαίως βεβαίως).\nΟ/Η χαρης είπε κι ελάλησε:\nΕ, τι να σας πω, θα το αφήσω τότε, δεν θα πάω, και θα πάω στην επόμενη του ΚΚΕ. Τουλάχιστον εκεί είναι σίγουρα κατά της λιτότητας, κατά ΝΑΤΟ / ΕΕ.\nειναι; θα σου φερω ενα παραδειγμα. μετα το δημοψηφισμα που ο ξεφτιλας, που εχουμε για πρωθυπουργο, μετετρεψε το οχι σε ναι, επρεπε να ανοιξει εκτακτως η βουλη γιατι ηταν καλοκαιρι προκειμενου να ψηφισουν το τελευταιο μνημονιο. για να ανοιξει η βουλη επρεπε να συμφωνησουν οι προεδροι της βουλης (δηλαδη ο προεδρος και οι αναπληρωματικοι του). το πρωτο αποτελεσμα της ψηφοφοριας των προεδρων ηρθε ισοπαλια γιατι οι βουλευτες του κκε ψηφισαν παρων και μετα άλλαξε ο μητροπουλος την ψηφο του σε θετικη και ανοιξε η βουλη για να ψηφισουν το μνημονιο. η σταση του κκε στη λιτοτητα και εε λοιπον ειναι παρων, εκτος και αν εσυ ή καποιος άλλος μου το δικαιολογησει αλλιως το αδικαιολογητο. τοτε που εσωσε τη βουλη το κκε το θυμασαι και που μετα ο αδωνις ευχαριστουσε το κκε; ετσι για να θυμηθουμε μερικα αρκετα προσφατα πραματα...\nπαντως και εγω ειμαι κατα της ενταξης των σλαβομακεδονων στο νατο ασχετως ονοματος\nΑυτός ως ΓΓ εκφράζει την ΚΕ και το πολίτ μπιρό. Ας μην τον βλέπουμε ως πρόσωπο, αλλά σαν έκφραση των συλλογικών θέσεων της ΚΕ.\nΤην κ. Ζωή την εκτιμώ πολύ. Είναι άριστη στο λειτούργημα της, και τις γνώσεις της.\nΕγώ είπα την θεώρηση μου, αλλά δεν λέω "Ναι, αυτό είναι και άλλο δεν είναι". Το συζητάω, να ακούσω και τις αντιλογίες, και λέω πως δεν επιμένω. Κοιτάξτε, ο ρους των γεγονότων θα δείξει. Εδώ θα είμαστε, και θα παρακολουθούμε.\nΔεν είναι σίγουρο όμως το άλλο Soul, ας δούμε αύριο τι θα γίνει, τι θα λένε οι συγκεντρωμένοι.\nΤο «παρών» πρακτικά σημαίνει «δεν παίρνω θέση» και είναι αισχρή στάση (θεωρώ) αλλά και ένας ωραίος τρόπος για να λες ότι δεν υποστήριξες κάτι (ενώ φυσικά ούτε εναντιώθηκες σε αυτό). Για το γενικότερο κύρος του Κ.Κ.Ε. ιστορικά, ας μην την ανοίξουμε τη συζήτηση.\nΓιατί ρε 'συ τέτοια εναντίωση στους γείτονες; Όλοι μέσα είμαστε, αυτοί γιατί να μείνουν απ' έξω; Γιατί δεν τα παίζεις τα παιδάκια;\nΑυτός ως άτομο είναι κυριολεκτικά ένα μέσης δυναμικής κομματόσκυλο, με ανύπαρκτο πολιτικό έργο. Σκέψου ότι ούτε βουλευτής δεν είχε εκλεγεί πριν γίνει Γ.Γ. (απέτυχε δύο φορές). Μήπως αυτό λέει κάτι και για την ποιότητα εκείνων που τον εξέλεξαν στη θέση που κατέχει;\nΗ Κωνσταντοπούλου είναι και καλή στο επάγγελμά της και γνώσεις έχει. Αυτά όμως δεν επαρκούν για να προσδώσουν κύρος σε ένα άτομο. Η ίδια έχει δηλώσει, μεταξύ άλλων, ότι την «εξαπάτησε» ο Τζίφρας. Αυτό το λες και παραδοχή ηλιθιότητας. Και φυσικά όλοι θυμόμαστε(δυστυχώς) τα πεπραγμένα της στο προεδριλίκι της Βουλής και την παρατηρούμε (πάλι δυστυχώς) να επιδίδεται σε ένα λαϊκιστικό σόου βγαλμένο από τρελοκομείο.\nΗ νύχτα θα είναι μεγάλη για την Αθήνα. Τελείωσε η ναζιστική εκδήλωση στα γραφεία της Χ.Α. και η αντιφασιστική πορεία αριστερών οργανώσεων. Οι νεοναζί ήταν από 270 άτομα μέχρι 300 στο δρόμο, μπορεί και καμιά 20αριά ακόμα μέσα στα γραφεία τους σύμφωνα με αυτόπτες αλλά και τα βίντεο που ανέβασαν οι ίδιοι οι ναζί.\nΟι αριστεροί από την αλλη γύρω στις 2.300. Υπόψην ότι δεν είχαν κατέβει αναρχικές συλλογικότητες.\nΣτη φωτό φαίνονται οι φασίστες στη Μεσογείων που πήγαν πορεία μέχρι το πεντάγωνο. Μετράμε 14 άτομα σε κάθε σειρά επί 21 σειρές, σύνολο 294 με την ουρά να έχει πιο αραιό κόσμο, άρα λιγότεροι απο 300.\nΣε όλη την Αθήνα υπάρχουν περιπολίες αντιφασιστών, διμοιρίες ΜΑΤ και παναθηναικοί που γυρίζουν από το γήπεδο.\nΣτο Μοναστηράκι 2 διμοιρίες ΜΑΤ προσπάθησαν να εγκλωβίσουν περίπολο των 60 ατόμων, η οποία κατάφερε να απεγκλωβιστεί και να φτάσει στα Εξάρχεια. Μετά από λίγο έφτασε μεγαλύτερη αντιφασιστική ομάδα, άνω των 200 ατόμων, η οποία έκανε κανονικά περίπολο σε όλο το Μοναστηράκι μέχρι που εμφανίστηκαν πολύ περισσότερες διμοιρίες. Η περίπολος επέστρεψε στα Εξάρχεια δεχόμενη συνεχή πίεση και αποκρούοντας επιθέσεις μπάτσων στην ουρά.\nΈχει ξεκινήσει και τρίτη ομάδα, γύρω στα 700 άτομα αυτή τη φορά, για να δούμε πόσες διμοιρίες μπορούν να κατεβάσουν.\nΜεταφέρω εικόνα από την χθεσινή επίθεση στα γραφεία της Χ.Α στον Πειραιά:\nΤην Παρασκευή 2 Φλεβάρη στις 7:30,ομαδά αντιφασιστών κατευθυνθήκαμε διακριτικά προς τα γραφεία της ΧΑ στον Πειραιά με σκοπό να αποκλείσουμε την πρόσβαση σε αυτά,μια μέρα πριν την φασιστοσύναξη των Ιμίων και το εθνικιστικό συλλαλητήριο στο Σύνταγμα.Για όσους δε γνωρίζουν τα γραφεία της Τ.Ο Πειραιά βρίσκονται στο διαμέρισμα του 8ου ορόφου,μεσοτοιχία με το Α.Τ Πειραιά και εκείνη την ώρα ήταν ανοιχτά όπως κάθε Παρασκευή και φιλοξενούσαν ανοιχτή εκδήλωση.\nΦτάνοντας κάτω απο τα γραφεία κατευθυνθήκαμε προς τη στοά όπου βρίσκεται η είσοδος του κτίριου και αφού σπάσαμε την τζαμαρία εμφανίστηκαν οι πρωτοι φασίστες με μπροστάρη το γνωστό σκουπίδι,Σαλούφα,ο οποίος μαζί με τους άλλους δέχτηκαν τα πρώτα χτυπήματα.Υστερα από ολιγόλεπτη συμπλοκή στο σήμειο,οπισθοχωρήσαμε προς την οδό Τσαμαδού,με στόχο να τους προκαλέσουμε να βγουν απο τη φωλιά τους.Αυτοί σαν μεγαλοί στατηγοί απόγονοι των αρχαίων Μακεδόνων μας ακολούθησαν για 100 μετρα θεωρώντας οτι μας εκδιώκουν.Ανάμεσα μας υπήρχε μια απόσταση περίπου 10 μετρων για κάποια λεπτα,κατά τη διάρκεια των οποίων αυτοί θεωρούσαν ότι είχαν το πάνω χέρι.Τότε αποφασίσαμε οτι ήρθε η ώρα να τους απαλλάξουμε από την πλάνη στην οποία βρίσκονταν και να τεστάρουμε τις δυνατότητες τους στο τρέξιμο.Η ισοπέδωση που ακολούθησε ήταν χαρακτήριστικη.Η ΄'περιβόητη ομάδα'' της Τ.Ο Πειραιά,με συμμετοχή στη δολοφονία του Π.Φύσσα στο Κερατσίνι,για την οποία περηφανεύονταν κατά τη διάρκεια της πλάνης τους,έβαλε τα πόδια στο κέφαλι.Κάποιοι κατάφεραν να γυρίσουν στα γραφεία τους,κάποιοι να κρυφτούν και κάποιοι στάθηκαν πάρα πολύ άτυχοι.Αφού τους διαλύσαμε αποχωρήσαμε συντεταγμένα απο το σημείο.\nΑποδείχθηκε στη πράξη ότι ο Πειραιάς δεν ανήκει στους εθνικιστές οι οποίοι χωρίς τη συνδρομή της αστυνομίας,οχι μόνο δεν μπόρουν να διεκδικήσουν το δρόμο,αλλά ούτε καν να αισθάνονται ασφαλείς στο ρετιρέ\nτους.Σε περίοδο εθνικιστικής έξαρσης με αφορμή το Μακεδονικό,τα μαχητικά αντιφασιστικά αντανακλαστικά πρέπει να είναι οξυμένα,ώστε να μην αφεθεί περιθώριο σε νεοναζιστικές-παρακρατικές ομάδες εκμεταλλευόμενες την αβάντα του πατριωτικού όχλου να δρούν όπως έδρασαν στη Θεσσαλονίκη(επίθεση σε ΕΚΧ Σχολείο,εμπρησμός LIBERTATIA).\nΤσακίζουμε τους φασίστες οταν ξεμυτίζουν.\nΚρατάμε τις γειτονιές μας καθαρές απο ναζί.\nΥ.Γ Σωτήρη Δεβελέκο άσε τα βάρη και ξεκίνα το στίβο,έχεις ταλέντο.\nΥ.Γ.1 Ακη Θεοδώρου,αποδείξατε έμπρακτα τα λεγόμενα σου περι Ελληνικής ανδρείας,παρατώντας τους συναγωνιστές σας να τις τρώνε ενω εσείς τρέχατε έντρομοι.\nΣήμερα είναι το συλλαλητήριο θέλω να πω και στις δυο παρατάξεις ψυχραιμία,\nγιατί θα γίνει ότι αποφασίσει η "αγία" και άνομο-ουσία Αμερική αμήν.\nΑυτεξούσιος, 4 Φεβ 2018\nΑρέσει σε Πράος και Χάρης\nτο να επεκταθει το νατο και στη χωρα αυτη μου φαινεται σαν καρκινος που θελει να κανει μετασταση, παρομοιως και με την εισοδο τους στην εε που ακολουθει κλπ. και ειδικα οταν στη χωρα αυτη υπαρχει ενα πλειοψηφικο ρευμα εθνικοαλυτρωτικης σαχλαμαρας τοτε ειναι ακομα χειροτερα.\nΤα δύο πρώτα δεν αλλάζουν κάτι για εμάς. Ίσα-ίσα που, αν είναι εκτός, δε δεσμεύονται από τους κανόνες που δεσμεύουν όσους είναι εντός και έχουν μεγαλύτερη «ελευθερία» για να λένε αυτά που λένε. Από 'κει και πέρα, έχεις κάθε δικαίωμα να πιστεύεις ό,τι θέλεις για την Ε.Ε., αναλογίσου όμως πόσα πράγματα έχουν αλλάξει, ακόμα και στη χώρα μας, επειδή είναι κοινοτικές οδηγίες. Δεν είναι λίγα και επίσης δεν είναι πράγματα που θέλαμε να τα κάνουμε μόνοι μας. Π.χ. το σύμφωνο συμβίωσης. Δεν ψηφίστηκε επειδή έχουμε «αριστερή» κυβέρνηση αλλά επειδή για χρόνια επιμέναμε να θεωρούμε συνανθρώπους, συμπατριώτες, συμπολίτες μας ως κατώτερα όντα, δεν το ψηφίζαμε και φυσικά πληρώναμε πρόστιμα. Υπάρχουν κι άλλα, μικρότερα ή μεγαλύτερα που εμείς σήμερα -έστω και με τις συνθήκες που επικρατούν- τα θεωρούμε αυτονόητα αλλά δεν ήταν πάντα. Έγιναν ακριβώς επειδή συμμετέχουμε στην Ε.Ε.\nΕπειδή όμως ζούμε στη χώρα των διπόλων, να τονίσω ότι το να αναγνωρίζεις τα υπέρ μιας κατάστασης δε σημαίνει ότι παραβλέπεις τα κατά. Απλά, ιστορικά έχουμε μια κάποια έφεση στο να βλέπουμε παντού κατά και να θεωρούμε ότι ολόκληρος ο κόσμος θέλει το κακό μας. Δεν είναι έτσι. Ποτέ δεν ήταν.\nΔεν υπάρχει όμως το πλειοψηφικό ρεύμα που λες. Οι γείτονες είχαν και έχουν εθνικιστές και λοιπά άλλα φρούτα, ακριβώς όπως κι εμείς. Είχαν επίσης εθνικιστικές κυβερνήσεις, ακριβώς όπως κι εμείς. Αυτοί κάνουν θόρυβο, ακριβώς όπως και οι δικοί μας. Δεν είναι πλειοψηφία όμως. Δεν ξυπνάει ο γείτονας σκεπτόμενος πώς θα απελευθερώσει τα τμήματα που του πήρες (γιατί ξέρει ότι δεν του πήρες τίποτα), όπως αντίστοιχα και ο μέσος Σαλονικιός δε φοβάται ότι θα του πάρουν κάτι, γι' αυτό και πάει άνετα στους γείτονες για βολτούλα, ψώνια κλπ. Αν υπήρχε πραγματικό πλειοψηφικό ρεύμα, θα ξαναψήφιζαν εθνικιστική κυβέρνηση. Ψήφισαν όμως μια πιο «μετριοπαθή». Αυτό κάτι δείχνει, δε νομίζεις;\nΤο ίδιο συμβαίνει και με τους ανατολικούς γείτονες. Ως χώρες και με τη συμβολή των εδώ κι εκεί φρούτων έχουμε προβλήματα, σε ατομικό επίπεδο όμως, όταν ας πούμε χρειαστεί νοσοκομείο ένας κάτοικος ακριτικού νησιού, δεν περιμένει πότε θα έρθει το πλοίο ή το ελικόπτερο από την ηπειρωτική χώρα αλλά πάει δίπλα και καλά κάνει. Ούτε εκείνος σκέφτεται "καλύτερα να πεθάνω παρά να πάω στους κωλότουρκους", ούτε φυσικά και ένας Τούρκος γιατρός θα πει "δε σε φροντίζω γιατί είσαι κωλοέλληνας".\nαναλογίσου όμως πόσα πράγματα έχουν αλλάξει, ακόμα και στη χώρα μας, επειδή είναι κοινοτικές οδηγίες\nαυτο αναλογιζομαι. υπαρχουν καποια καλα που εχουν αλλάξει στη χωρα μας λογω εε αλλά τα κακα που εχουμε λογω εε ειναι μακραν πολυ περισσοτερα και πολυ χειροτερα ποιοτικα\nΕίχαν επίσης εθνικιστικές κυβερνήσεις, ακριβώς όπως κι εμείς\nγια αυτο λεω οτι υπαρχει πλειοψηφικο ρευμα, το οτι τωρα εχουν μια πιο ηπια ειναι μεν προοδος αλλά αυτο δε σημαινει οτι δεν υπαρχει μια κρισιμη μαζα που μπορει να οδηγησει με τις επιλογες της σε καταστασεις αηδιαστικες. παρομοιως και σε εμας εδω, αλλά απο την επαφη που ειχα καποια στιγμη (λογω δουλειας) με σλαβομακεδονες εκει μου φαινεται τα πραματα ειναι χειροτερα, κατι που δε μπορω να πω για τους τουρκους, οι οποιοι γενικα μια χαρα ειναι σε γενικες γραμμες εκτος απο οσους προερχοντε απο τις ανατολικες περιοχες της ενδοχωρας αλλά και παλι οι σλαβομακεδονες μου φανηκαν πιο κολλημενοι. παρομοιως με τους τουρκους ειναι και οι αλβανοι. παντως αν εξαιρεσουμε αυτα τα εθνικοσαχλαμαρικα κολληματα που συναντας στους σλαβομακεδονες κατα τα άλλα εχουμε πολυ περισσοτερα κοινα με αυτους παρα με τουρκους και αλβανους. αλλά ετσι ειναι στα βαλκανια, μπλεγμενη κατασταση.\nΔεν είναι περισσότερα τα κακά, απλά τα τονίζουμε περισσότερο. Αυτό που έχουμε ως χώρα επίσης είναι ότι βλέπουμε παντού εχθρούς. Κι έτσι δε μπορείς να εμπιστευθείς κανέναν και καταντάς μίζερος. Σε οτιδήποτε συμμετείχαμε, όχι μόνο στην Ε.Ε., οπουδήποτε, ποτέ δεν ήμασταν «all in» που λέμε.\nΔεν υπάρχει σου λέω πλειοψηφικό ρεύμα. Αυτό που όντως υπάρχει είναι ότι οι εθνικιστικοί κύκλοι υποσκάπτουν κάθε προσπάθεια της χώρας για να προχωρήσει. Γι' αυτό, αν μπορούμε να κάνουμε κάτι εμείς ως γείτονες, είναι να μην τροφοδοτούμε αυτό το κλίμα.\nΔες το και αλλιώς. Οι γείτονες είναι διάφορες εθνότητες που αποφάσισαν να ζουν μαζί. Από τότε που δημιούργησαν αυτό το, υποτυπώδες έστω, έθνος, έχουν από τη μία τους δικούς τους βαρεμένους που λένε τα περίεργα κι από την άλλη όλους εμάς που προσπαθούμε έμμεσα και άμεσα να τους επιβάλουμε πώς θα ονομάζονται, πού ανήκουν και όλα αυτά. Κατά κάποιον τρόπο έχουμε κοινά ιστορικά. Θα μπορούσαμε λοιπόν, αν βέβαια ήμασταν πρώτα εμείς σοβαρή χώρα, να χρησιμοποιήσουμε όλα εκείνα τα μέσα που διαθέτουμε λόγω της θέσης μας σε διάφορες ομάδες κλπ. για να βοηθήσουμε εκείνους να βελτιωθούν. Ακόμα και ωφελιμιστικά να το δεις, σε ένα τέτοιο ενδεχόμενο θα μας χρωστούσαν και χάρη. Αλλά ούτε σοβαρή χώρα είμαστε, ούτε μας ενδιαφέρει να κάνουμε κάτι τέτοιο.\nΕντελώς διαφορετικές νοοτροπίες αλλά σύγκρινε όλο αυτό που συμβαίνει εδώ με το ότι οι Νορβηγοί ήθελαν να παραχωρήσουν ολόκληρο βουνό στους Φινλανδούς ως δώρο για την επέτειο της ανεξαρτησίας τους. Κι εμείς εδώ, όχι στους εκτός χώρας γείτονες αλλά ούτε στο διπλανό σπίτι δεν παραχωρούμε σπιθαμή.


Βελτίωση προσδόκιμου ζωής καρκινοπαθών με βιταμίνη D | Dietetics - Καραγιάννης Νικόλαος BSc, MPhil Διαιτολόγος Βόλος\nΗ καρκινογένεση είναι η δεύτερη κυριότερη αιτία θνησιμότητας παγκοσμίως. Σύμφωνα με το Διεθνή Οργανισμό Υγείας το 2018 περίπου 18,1 εκατομμύρια άτομα διαγνώστηκαν με καρκίνο και 9,6 εκατομμύρια πέθαναν από καρκίνο. Η βιταμίνη D πέρα από το γεγονός ότι είναι ένα από τα απαραίτητα διατροφικά στοιχεία και η κύρια ουσία που σχετίζεται με την δημιουργία και υγεία των οστών, είναι υπεύθυνη για την κυτταρική ανάπτυξη, για το ανοσοποιητικό μας σύστημα και φέρει αντιφλεγμονώδεις ιδιότητες. Όλο και περισσότερες έρευνες μελετούν τις αντικαρκινικές ιδιότητες της βιταμίνης D και ανάλογη είναι και η έρευνα από το πανεπιστήμιο του Michigan της Αμερικής. Οι επιστήμονες μελέτησαν 10 διαφορετικές έρευνες που απαρτίζονταν από 79.055 συμμετέχοντες με μέση ηλικία τα 68 έτη και το 78 % αυτών να είναι γυναίκες. Οι έρευνες που αναλύθηκαν ακολούθησαν τους συμμετέχοντες για το λιγότερο 4 χρόνια, οι συμμετέχοντες κατά την περίοδο μελέτης έπαιρναν είτε συμπληρώματα βιταμίνης D, είτε placebo και τα ποσοστά νοσηρότητας και θνησιμότητας από καρκίνο καταγράφηκαν. Τα αποτελέσματα έδειξαν ότι όσοι έπαιρναν τα συμπληρώματα βιταμίνης D είχαν 13 % λιγότερες πιθανότητες να πεθάνουν από καρκίνο σε σχέση με αυτούς που έπαιρναν το placebo, αλλά δεν φαίνεται η χρήση συμπληρωμάτων βιταμίνης D να παρεμποδίζει την καρκινογένεση. Περαιτέρω έρευνες πρέπει να γίνουν σε ότι αφορά την σωστή δοσολογία για την βελτίωση του προσδόκιμου ζωής των καρκινοπαθών καθώς και τους μηχανισμούς που συμβάλουν σε αυτό. Καλές διατροφικές πηγές βιταμίνης D αποτελούν τα ψάρια, ο κρόκος του αυγού και τα πλήρη σε λιπαρά γαλακτοκομικά προϊόντα.\nLink: Journal of Clinical Oncology


Δεν έχουμε κανένα ταμπού συνεργασίας |\nΗ συγκρότηση της ευρείας προοδευτικής, δημοκρατικής και μεταρρυθμιστικής συμπαράταξης είναι το πολιτικό μας σχέδιο.\nΦώτης Κουβέλης, Συνέντευξη στον Β.Σκουρή, Real News, 03/11/2013\nΕκτιμάτε ότι πράγματι η κυβέρνηση θα συγκρουστεί με την τρόικα, εάν απαιτηθούν νέα μέτρα;\nΗ κυβέρνηση ακολούθησε μια πολιτική απαρέγκλιτης υλοποίησης δράσεων, όπως αυτές ορίζονται από την Τρόικα και μάλιστα σε πεδία όπου επιτακτική ανάγκη είναι η αλλαγή πολιτικής.\nΗ κυβέρνηση καλλιέργησε μια τεχνητή αισιοδοξία για ταχύτατη ανάκαμψη. Αυτό όμως οδήγησε στην αυτοπαγίδευση με αποτέλεσμα οι εταίροι να επιμένουν στη συνέχιση της ίδιας πολιτικής με τη συνεχή λήψη νέων μέτρων.\nΣήμερα η κυβέρνηση, υπό το βάρος της αφόρητης για την κοινωνία κατάστασης, έχει διακηρύξει, σε κάθε τόνο, πως δεν θα πάρει άλλα μέτρα και πως αυτή είναι η θέση με την οποία προσέρχεται στη διαπραγμάτευση. Όμως παρά τις δεσμεύσεις , ο Υπουργός Οικονομικών δήλωσε πως μια τέτοια θέση είναι ουτοπική. Δεν απέκλεισε δηλαδή το ενδεχόμενο λήψης νέων μέτρων, έστω και αν προσδιόρισε χαμηλά το ύψος αυτών.\nΝέα επιβαρυντικά μέτρα δεν πρέπει να υπάρξουν . Αν υπάρξουν η χώρα θα βυθιστεί στην ύφεση ακόμα περισσότερο. Οι όποιες παρεμβάσεις απαιτηθούν μπορούν και πρέπει να αφορούν τον εξορθολογισμό των δαπανών με καταπολέμηση της διαφθοράς, με την αύξηση εσόδων από την καταπολέμηση της φοροδιαφυγής και ευνοϊκό τρόπο ρύθμισης των ασφαλιστικών και φορολογικών οφειλών .\nΘεωρείτε ότι τελικά θα απαιτηθεί νέο Μνημόνιο ή η χώρα θα κατορθώσει να βγει στις αγορές;\nΟι προσπάθειες εξόδου στις αγορές θα είναι αναγνωριστικές και το πιθανότερο είναι πως θα αφορούν μικρά ποσά. Το ύψος των επιτοκίων είναι μία κρίσιμη παράμετρος που θα φανερώσει το «κλίμα» σε σχέση με τη χώρα μας.\nΟι ανάγκες όμως που θα έχει η χώρα μας στη συνέχεια , εξαρτώνται σε μεγάλο βαθμό από παράγοντες όπως η ελάφρυνση του χρέους και η αλλαγή της δημοσιονομικής πολιτικής με μέτρα που θα αναζωογονούν την πραγματική οικονομία και την αγορά, αυξάνοντας τα έσοδα του κράτους.\nΗ χώρα δεν πρέπει να μπει σε ένα νέο μνημόνιο. Δεν χρειάζεται νέα δάνεια, νέους φόρους και νέα αφαίμαξη και της ήδη ελάχιστης ρευστότητας της αγοράς. Αυτό που χρειάζεται είναι μια νέα συμφωνία με τους εταίρους ώστε να αντικατασταθεί το μνημόνιο με ένα σύμφωνο ανάπτυξης με οικονομική δημοκρατία, απασχόληση και κοινωνική συνοχή.\nΠώς, κατά τη γνώμη σας, θα πρέπει να διαπραγματευτεί η κυβέρνηση; Και υπό ποίες προϋποθέσεις θα μπορούσε να συγκροτηθεί ένα νέο εθνικό μέτωπο;\nΚύριοι στόχοι αυτής της διαπραγμάτευσης πρέπει να είναι :\nΚανένα νέο επιβαρυντικό μέτρο. Αντιθέτως λήψη μέτρων που υποβοηθούν την αντιμετώπιση της ύφεσης και την ανάκαμψη. Ουσιαστική μείωση του χρέους και των επιβαρύνσεων του , πράξη που θα συμβάλει και στη μείωση του χρηματοδοτικού κενού και στη δημιουργία προϋποθέσεων ανάπτυξης. Ενίσχυση με ένα ισχυρό αναπτυξιακό πρόγραμμα που θα δημιουργεί θέσεις εργασίας\nΠαρά τις όποιες διαφορετικές προσεγγίσεις εκτιμώ πως θα ήταν θετικό να υπάρξει ένα κοινό μέτωπο με στόχο να μη ληφθούν νέα μέτρα και για να προωθηθούν θετικές αλλαγές στο πρόγραμμα προσαρμογής.\nΕμείς στη Δημοκρατική Αριστερά δεν επενδύουμε στην επιδείνωση της κρίσης με την ελπίδα ότι έτσι θα έχουμε πολιτικά οφέλη. Στόχος μας είναι η επίτευξη στόχων που μεταφράζονται σε ελάφρυνση / ανακούφιση του πληθυσμού και σε ανάκαμψη της κοινωνίας και της οικονομίας.\nΤην τρόικα να τη διώξει ο Αντώνης Σαμαράς;\nΗ «εκδίωξη» της τρόικα στα πλαίσια μιας διαπραγμάτευσης συνιστά λανθασμένο χειρισμό, τα αποτελέσματα του οποίου τα έχουμε δει στο παρελθόν – προ διετίας- με άσχημη τελικά κατάληξη. Ζητούμενο στην παρούσα φάση είναι μία ουσιαστική διαπραγμάτευση και όχι ένας <<τσαμπουκάς>> με αμιγώς επικοινωνιακές στοχεύσεις, που μεταπίπτει στη συνέχεια σε μια απαρέγκλιτη εφαρμογή των εντολών της τρόικα. Η αλλαγή στη σχέση της χώρας με την τρόικα ώστε η συγκεκριμένη πολιτική να καθορίζεται από την ελληνική κυβέρνηση, είναι ένα κρίσιμο ζήτημα που πρέπει να λυθεί σε πολιτικό επίπεδο μεταξύ των εταίρων.\nΚαταθέσατε πρόταση νόμου για κατάργηση του μπόνους στο πρώτο κόμμα. Από ποια κόμματα αναμένετε ανταπόκριση;\nΜετά τις εκλογές, η ΔΗΜΑΡ, ως κυβερνώσα Αριστερά, θα μπορούσε να συνεργαστεί με τη ΝΔ του Αντώνη Σαμαρά; Και τι προϋποθέσεις θέτει για συνεργασία με τον ΣΥΡΙΖΑ;\nΔείξαμε ως υπεύθυνη αριστερά ότι δεν έχουμε κανένα ταμπού συνεργασίας προκειμένου να υπηρετήσουμε τη χώρα. Βασικός πυλώνας των συνεργασιών μας είναι πάντα οι προγραμματικές συμφωνίες, που πρέπει όμως να τηρούνται. Ο λόγος της αποχώρησης μας από την κυβέρνηση ήταν η μετατροπή της σε μονοκομματική και η μετακίνηση στη συντηρητική ατζέντα της Ν.Δ.\nΗ συγκρότηση της ευρείας προοδευτικής, δημοκρατικής και μεταρρυθμιστικής συμπαράταξης είναι το πολιτικό μας σχέδιο. Επιδίωξη μας είναι αυτή η πολιτική συμπαράταξη να διεκδικήσει λύσεις των προβλημάτων της κοινωνίας και ταυτόχρονα να παρουσιάσει μια εναλλακτική κυβερνητική πρόταση.\nΟ τρίτος πόλος δεν θα περιοριστεί σε έναν απλά συμπληρωματικό ρόλο των άλλων δύο δυνάμεων. Δεν θα μείνει βεβαίως εκτός λύσεων αναμένοντας να γίνει πλειοψηφία. Αποκτώντας ισχυρή εκλογική δύναμη θα λειτουργήσει ως σταθεροποιητικός παράγοντας για την κυβερνησιμότητα της χώρας ανατρέποντας διλημματικές επιλογές ενός νέου διπολισμού. Θα είναι ταυτόχρονα όμως σε θέση να επηρεάσει ουσιαστικά και αποφασιστικά τις κυβερνητικές λύσεις που θα δοθούν και τις πολιτικές που θα ασκηθούν .\nΗ ΔΗΜΑΡ πιστεύει στην παρούσα κρίσιμη φάση της χώρας στις ευρύτερες δυνατές συγκλίσεις και αυτό θα κάνει και μετά τις επόμενες εκλογές , με βάση τα δεδομένα και τις ανάγκες της χώρας . Άξονας μας πάντα θα είναι η σταθερή ευρωπαϊκή πορεία της χώρας με δημοκρατία και κοινωνική συνοχή.\nΕσείς σε ποιους απευθύνεστε για την ανασύσταση του χώρου; Και τη συνεργασία σας με τον Α. Λοβέρδο θα την ολοκληρώσετε;\nΗ πρόταση μας απευθύνεται στις δυνάμεις που διαφωνούν με την ασκούμενη κυβερνητική πολιτική αλλά και τον αριστερό λαϊκισμό του ΣΥΡΙΖΑ και επιδιώκουν να προωθήσουν μια εναλλακτική πρόταση.\nΣε αυτό το προσκλητήριο, θέση έχουν όλες οι δυνάμεις του δημοκρατικού σοσιαλισμού, της σοσιαλδημοκρατίας, της πολιτικής οικολογίας . Η πρόταση δεν αφορά μόνο όσους αναφέρονται στο δημοκρατικό σοσιαλισμό αλλά και σε όλους όσοι θέλουν να αντιπαρατεθούν στη συρρίκνωση της δημοκρατίας με την οικονομική, κοινωνική και πολιτική έννοια.\nΣε ό,τι αφορά στη συνεργασία μας με τον Ανδρέα Λοβέρδο, οι παράμετροι αυτής θα καθοριστούν μέσα από συλλογικές διαδικασίες.\nΟ Ευ. Βενιζέλος, πάντως, επιμένει σε συνεργασία με τη ΔΗΜΑΡ και κοινή κάθοδο στις ευρωεκλογές, υπό το πρίσμα της «Ελιάς».\nΟι ερχόμενες ευρωεκλογές θα διεξαχθούν σε μια κρίσιμη για τη χώρα συγκυρία. Το πολιτικό πλαίσιο που θα κρίνει και την τοποθέτηση των εκλογέων δεν θα είναι μόνο τα γενικά θέματα της Ευρωπαϊκής Ένωσης, αλλά και το με ποιες πολιτικές εντάσσεται η χώρα μας στο ευρωπαϊκό πλαίσιο. Ποιες δηλαδή είναι οι ασκούμενες πολιτικές στη χώρα.\nΤο ΠΑΣΟΚ έχει παγιδευτεί σε συντηρητικές πολιτικές, γεγονός που εμποδίζει μια ουσιαστική και προωθητική συμπαράταξη μαζί του.\nΤα πρώτα δείγματα της «Κίνησης των 58» πώς τα κρίνετε; Ωστόσο, μέλη της Γραμματείας σας είναι στη Γραμματεία των «58». Κάνουν λάθος, θα πρέπει να διαλέξουν εκεί ή στη ΔΗΜΑΡ;\nΕκτιμώ το σύνολο των ανθρώπων που υπογράφουν αυτό το κάλεσμα. Υπάρχουν όμως διαφορές σε σχέση με το θέμα της συγκρότησης του προοδευτικού τρίτου πόλου.\nΤο δικό μας σχέδιο αφορά στη συγκρότηση ενός πόλου με σαφή χαρακτηριστικά, που διαφοροποιούνται από την ασκούμενη κυβερνητική πολιτική και ταυτόχρονα από την πολιτική πρόταση του ΣΥΡΙΖΑ.\nΣε ό,τι αφορά την επιλογή μελών-στελεχών των πολιτικών οργάνων της ΔΗΜΑΡ να συμμετέχουν στο συντονιστικό όργανο μιας άλλης οργανωμένης πολιτικής κίνησης, θεωρώ ότι δεν είναι συμβατή με τις ηγετικές τους ευθύνες στη ΔΗΜΑΡ.\nΗ ΔΗΜΑΡ είναι κόμμα ανοιχτό, με πλουραλισμό, αλλά ταυτόχρονα με συγκεκριμένο πολιτικό σχέδιο. Προχωρούμε στο συνέδριο μας που θα πραγματοποιηθεί το Δεκέμβριο, το οποίο θα λάβει με δημοκρατικό τρόπο αποφάσεις για την πολιτική και τις συμμαχίες του κόμματος μας.\nΟ Αλέξης Τσίπρας θα είναι υποψήφιος της Ευρωπαϊκής Αριστεράς στις ευρωεκλογές για τη θέση του Προέδρου της Κομισιόν. Θα τον στηρίξετε; Ή θα προτιμήσετε τον μ. Σουλτς;\nΤο ζήτημα είναι αποσυνδεδεμένο από πρόσωπα και από την εθνική προέλευση των υποψηφίων προέδρων. Είναι πρωτίστως πολιτικό. Η αλλαγή των συσχετισμών στο ευρωκοινοβούλιο είναι αναγκαία πολύ περισσότερο σήμερα που , βάσει της συνθήκης της Λισαβόνας, η επιλογή του μελλοντικού προέδρου της Ευρωπαϊκής Επιτροπής, πρέπει να αντανακλά τα αποτελέσματα των ευρωεκλογών.\nΤο συνέδριο μας θα αποφασίσει την ομάδα του Ευρωπαϊκού Κοινοβουλίου στην οποία θα ενταχθεί η ΔΗΜΑΡ, λαμβάνοντας υπόψη όλα τα δεδομένα που θα προκύψουν από την ολοκλήρωση των διερευνητικών συναντήσεων.


Ενοριακή ζωή - Άγιος Δημήτριος Πειραιώς: Ο Νοέμβριος με τις γιορτές και τις πολλές δουλειές.\nΟ Νοέμβριος με τις γιορτές και τις πολλές δουλειές.\nΟ Νοέμβριος ανέτειλε και σιγά - σιγά μπαίνουμε σε χειμωνιάτικους ρυθμούς. Ευχές λοιπόν για καλό μήνα σε όλους τους αναγνώστες μας.\nΝοέμβριος σημαίνει γιορτές. Πολλές γιορτές ιδιαίτερα για την Αίγινα. Με πρώτη αυτή των Αγίων Αναργύρων, των Ταξιαρχών να ακολουθεί και βέβαια του Αγίου Νεκταρίου και του Αγίου Μηνά όπου εορτάζουν τα δύο μεγάλα μοναστήρια του νησιού.\nΟι γιορτές όμως δεν τελειώνουν εδώ. Ακολουθεί η γιορτή των Εισοδίων της Θεοτόκου με τον ναό της «Παναγίτσας» στο λιμάνι να πανηγυρίζει, του Αγίου Στυλιανού, της Αγίας Αικατερίνης και του Αγίου Ανδρέα.\nΚι αν οι γιορτές είναι πολλές, σε τίποτα δεν εμποδίζουν τις καλο- νοικοκυρές να ετοιμάσουν τα σπιτικά τους για το χειμώνα.\nΧαλιά και στρωσίδια αλλά και τα πρώτα χειμωνιάτικα γλυκά μοσχοβολούν τα σπίτια.\nΌμως από το μήνα Νοέμβριο στα νοικοκυριά ξεκινούν σιγά-σιγά οι πρώτες προετοιμασίες για τα Χριστούγεννα και την Πρωτοχρονιά.\nΟι αγρότες συνεχίζουν και τελειώνουν αυτόν τον μήνα την σπορά των δημητριακών και των οσπρίων.\nΟργώνουν και λιπαίνουν τα χωράφια τους που είτε θα αφήσουν για αγρανάπαυση, είτε θα χρησιμοποιήσουν την άνοιξη για σπορά. Οι αμπελουργοί ξελακώνουν τα αμπέλια, ενώ οι μελισσοκόμοι μεταφέρουν τις κυψέλες στις χειμερινές τους θέσεις.\nΗ 11η Νοεμβρίου είχε ιδιαίτερη σημασία για τους γεωργούς μιας και εκείνη την ημέρα παρατηρούσαν τον καιρό και ανάλογα με αυτόν έκαναν προγνώσεις για τις καιρικές συνθήκες των επομένων ημερών ή μηνών.\nΓια παράδειγμα αν εκείνη τη μέρα ο ουρανός δεν έχει σύννεφα, θα ακολουθήσει ένας ήπιος χειμώνας. Αν έχει σύννεφα, ο χειμώνας θα είναι βαρύς.\nΤέλος, αν εκείνη τη μέρα φυσά θα συνεχίσει ο αέρας μέχρι και την παραμονή των Θεοφανείων.


Στυγερό έγκλημα 7χρονης - Την απήγαγε, τη βίασε και τη σκότωσε | Libre\nΣτυγερό έγκλημα 7χρονης…\nΣτυγερό έγκλημα 7χρονης – Την απήγαγε, τη βίασε και τη σκότωσε\nΦρικτό θάνατο βρήκε ένα κορίτσι επτά ετών, όταν ένας άνδρας το απήγαγε και στη συνέχεια το βίασε και το στραγγάλισε. Το σοκαριστικό περιστατικό συνέβη στο χωριό Shchaslyve της Ουκρανίας, με το κορίτσι να βρίσκεται μέσα στον κήπο του σπιτιού του, ελάχιστα μέτρα από την εξώπορτα.\nΗ Maria Borisova εξαφανίστηκε και για τέσσερις ημέρες κανείς δεν είχε εντοπίσει ούτε ένα ίχνος της, το οποίο θα οδηγούσε στην εύρεσή της.\nΤο 7χρονο κορίτσι βρέθηκε μέσα σε έναν λευκό, μέσα σε έναν αχυρώνα. Τον σάκο είδε ένας συγχωριανός της, ο οποίος εργαζόταν εκεί κοντά.\nΟ δράστης της άγριας δολοφονίας παραμένει ασύλληπτος ενώ οι Αρχές έχουν εξαπολύσει ανθρωποκυνηγητό για τον εντοπισμό του.\n«Το αγνοούμενο κορίτσι, η Maria Borisova, εντοπίστηκε νεκρή λίγα μέτρα μακριά από το σπίτι της. Οι έρευνες εντόπισαν σημάδια στραγγαλισμού. Μελανιές και σημάδια πάλης βρέθηκαν και στη γενετήσια περιοχή του παιδιού», ανέφερε η ανακοίνωση της αστυνομίας.\nΟι Αρχές έχουν απομονώσει έναν κύκλο υπόπτων ωστόσο πιστεύεται πως δύσκολα θα βρεθεί στο χωριό.\nTags: 7χρονη εγκλημα


5 λόγοι να τον χωρίσεις όσο κι αν τον αγαπάς | "Ενδείξεις-Αποδείξεις"\nΔεν είναι απαραίτητο να έχει συμβεί κάτι «δραματικό» για να τελειώσει μια σχέση. Οι άνθρωποι χωρίζουν γιατί νιώθουν ότι ο σύντροφός τους...\nΌταν δύο άνθρωποι έχουν βρει κοινό κώδικα επικοινωνίας και τους ενώνει βαθιά αγάπη είναι πολύ θλιβερό όταν ανακαλύπτουν ότι τα όνειρά τους δεν συμβαδίζουν. Μπορεί στην αρχή να περνούσαν όμορφα και να θεωρούσαν ότι βρήκε ο ένας στον άλλον το χαμένο του μισό, όμως, με τον καιρό να συνειδητοποίησαν ότι οι ανάγκες και τα θέλω τους απέχουν χιλιόμετρα μεταξύ τους. Για τον έναν μπορεί να είναι πιο σημαντικό να κυνηγήσει την καριέρα του απ’ ότι να αποκτήσει ένα παιδί, ενώ για τον άλλον να συμβαίνει ακριβώς το αντίθετο.\nΌταν αυτές οι διαφορές είναι τόσο βασικές, δύσκολα μια σχέση μπορεί να ευδοκιμήσει. Ο καθένας ξεχωριστά θα χρειαστεί να κάνει μια επιλογή που δεν απαιτεί απλώς μια υποχώρηση, αλλά μια ριζική αλλαγή στον τρόπο σκέψης, που όμως που δημιουργεί ανεκπλήρωτα απωθημένα και αρνητικά συναισθήματα ανάμεσα στο ζευγάρι. Τότε ο χωρισμός δεν είναι μόνο αναπόφευκτος αλλά και επιθυμητός…\n"Ενδείξεις-Αποδείξεις": 5 λόγοι να τον χωρίσεις όσο κι αν τον αγαπάς


Η Chiquita σας ταξιδεύει στο παρελθόν με αφορμή την Εθνική Γιορτή του Μπανανόψωμου | Chiquita\nΣας παρουσιάζουμε μία από τις αγαπημένες ημέρες του χρόνου για την Chiquita: την Εθνική Γιορτή του Μπανανόψωμου! Με αφορμή αυτήν τη σπουδαία περίσταση, αποφασίσαμε να σας ταξιδέψουμε για λίγο στο παρελθόν. Ας ρίξουμε μια ματιά στη διαχρονική συνταγή της Chiquita για μπανανόψωμο και ας δούμε πώς προσαρμόστηκε με την πάροδο των χρόνων. Σιγουρευτείτε μόνο ότι έχετε προμηθευτεί άφθονες μπανάνες Chiquita, γιατί το πιθανότερο είναι ότι θα μπείτε στον πειρασμό να δοκιμάσετε όλες μας τις συνταγές!\nΤο 1947 η Chiquita εξέδωσε το Βιβλίο συνταγών με μπανάνες Chiquita. Αυτό το βιβλίο συνταγών περιείχε τη συνταγή για γρήγορο μπανανόψωμο η οποία με τα χρόνια αποδείχθηκε ότι είναι η πιο αλάνθαστη και επιτυχημένη συνταγή για πεντανόστιμο μπανανόψωμο. Το καλύτερο με αυτήν τη συνταγή είναι ότι μπορείτε να προσθέσετε πολλές παραλλαγές στο μείγμα της ζύμης, χωρίς να αλλάξει η ισορροπία της συνταγής. Μπορείτε να προσθέσετε διάφορους ξηρούς καρπούς, φρουί γλασέ ή χουρμάδες και το αποτέλεσμα θα είναι εξίσου γευστικό!\nΌπως λέει και ένα παλιό αγγλικό ρητό, εάν κάτι δεν είναι χαλασμένο, δεν χρειάζεται να το φτιάξεις. Αυτό ακριβώς κάναμε στο Βιβλίο συνταγών με μπανάνες Chiquita του 1956. Το παραδοσιακό μπανανόψωμο της Chiquita παραμένει πιστό στην αυθεντική συνταγή του. Ωστόσο, το νοστιμίσαμε κάνοντας παραλλαγές με ξηρούς καρπούς και φρούτα, ώστε να γίνει το ιδανικό συνοδευτικό για τον καφέ σας! Δοκιμάστε το Γλυκό ψωμί με μπανάνες Chiquita και βερίκοκα. Τι θα λέγατε επίσης για Γλυκό ψωμί με μπανάνες Chiquita και δαμάσκηνα; Διαβάστε μερικά από τα γευστικά μυστικά μας: δοκιμάστε να το φρυγανίσετε!\nΞέρετε πόσο λατρεύουμε την ευελιξία! Μόλις φτιάξετε την αλάνθαστη συνταγή με μπανάνες Chiquita, θα ανακαλύψετε ότι μπορείτε να κάνετε άπειρες παραλλαγές! Κανείς δεν θα μαντέψει ότι κάθε φορά χρησιμοποιείτε την ίδια βασική συνταγή! Το βιβλίο συνταγών Μπανάνες Chiquita του 1969 παρουσιάζει τη συνταγή για να φτιάξετε γλυκό μπανανόψωμο με 3 τρόπους. Ναι, καλά ακούσατε, μία συνταγή, 3 διαφορετικά εξίσου θεσπέσια αποτελέσματα! Από το μπανανόψωμο Chiquita έως τις μπάρες με μπανάνες και χουρμάδες και το μπανανόψωμο με μαρμελάδα.\nΤο 1974 φέρνει μια νότα πορτοκαλί χρώματος στο ζωηρό κίτρινο της Chiquita. Το μπανανόψωμο με καρότο έκανε πάταγο εκείνη την εποχή. Περιείχε ένα αρωματικό μείγμα από πεκάν, μπανάνα Chiquita, μπαχαρικά και καρότο. Για άλλη μια φορά, η συνταγή παραμένει πιστή στα παραδοσιακά συστατικά της, ενώ ταυτόχρονα προσαρμόζεται στις τάσεις της εκάστοτε εποχής.\nΟ 21ος αιώνας έφερε αλλαγές στη διατροφή και στις διατροφικές ανάγκες. Έτσι η Chiquita δημιούργησε νέες συνταγές για μπανανόψωμο, που καλύπτουν όλα τα γούστα και όλες τις ανάγκες. Τι θα λέγατε για ένα Vegan ψωμί με μπανάνες Chiquita και φιστίκια; Αποτελεί το ιδανικό κέρασμα για τους καλεσμένους σας! Εάν θέλετε μια γρήγορη απόλαυση που δεν θα σας επιβαρύνει με επιπλέον κιλά, δοκιμάστε τοΨωμί με μπανάνες Chiquita και ξηρούς καρπούς. Είναι εξίσου νόστιμο και φτιάχνεται με 100% φυσικά, θρεπτικά και γευστικά συστατικά που θα τονώσουν τον οργανισμό σας!


Φανή Χαλκιά: Γυμνάζει τη Βίκυ Σταμάτη και τη Νότα Γαβαλά στη φυλακή! | Gossip-tv.gr\nΦανή Χαλκιά: Γυμνάζει τη Βίκυ Σταμάτη και τη Νότα Γαβαλά στη φυλακή!\nΤη δική τους γυμνάστρια έχουν η Βίκυ Σταμάτη και η Νότα Γαβαλά οι οποίες εδώ και λίγο καιρό έχουν περάσει την πόρτα των φυλακών Κορυδαλλού.\nΚαι δεν είναι άλλη από την Ολυμπιονίκη μας στα 400 μέτρα Φανή Χαλκιάη οποία δύο φορές την εβδομάδα περνά αρκετή ώρα με τις δύο γυναίκες που για διαφορετικούς λόγους είναι κρατούμενες στον Κορυδαλλό. Έχει αναλάβει το πρόγραμμα εκγύμνασης και απασχόλησης που απευθύνεται σε οροθετικές γυναίκες.\nΆνθρωπος από το στενό περιβάλλον της αθλήτριας δηλώνει στο Πρώτο Θέμα: «Είναι αξιοθαύμαστο το ότι κάνουν μόνοι τους τις ασκήσεις αλλά και πώς περιμένουν τη συγκεκριμένη μέρα κατά την οποία η Φανή επισκέπτεται με την ιδιότητα της καθηγήτριας στις φυλακές».\nΠέρα από αυτό όμως η Φανή Χαλκιά ανέλαβε να γυμνάζει όλες τις κρατούμενες μια φορά την εβδομάδα. Ανάμεσά τους η Βίκυ Σταμάτη και η αδελφή του Λάκη Γαβαλά, Νότα.\nΣύμφωνα μάλιστα με πληροφορίες οι δυο τους επιδίδονται με πάθος, ακριβώς όπως έκαναν πριν περάσουν το κατώφλι των φυλακών. Οι δυο διάσημες κρατούμενες, πέρα από το ότι είναι απόλυτα εξοικειωμένες με το σπορ της γυμναστικής έχουν έναν ακόμη λόγο να παρακολουθούν τα μαθήματα της Φανής Χαλκιά αφού γνωρίζονται εδώ και χρόνια σε προσωπικό επίπεδο.\nΠειρατές της Καραϊβικής: Επιστρέφε στο cast ο Johnny Depp μετά τις καταγγελίες κακοποίησης;


Κλείνει Δέδα η ΑΕΚ - NOTOSPORT\nΠέμπτη, 24 Ιούνιος 2021 16:06\nΟ Στέφανος Δέδας βρίσκεται πλέον πολύ κοντά στο να αναλάβει την τεχνική ηγεσία της ΑΕΚ και το μόνο που μένει για να προχωρήσει η υπόθεση είναι να μείνει ελεύθερος από την Χάποελ Χολόν.\nΟ Στέφανος Δέδας βρίσκεται πλέον μία ανάσα από την ΑΕΚ. Ο έμπειρος τεχνικός είναι εδώ και μερικές ημέρες ο εκλεκτός της "Ένωσης" για την θέση του προπονητή, με τους "κιτρινόμαυρους" να περιμένουν να μείνει ελεύθερος από την Χάποελ Χολόν για να ολοκληρωθούν οι επαφές.\nΟ Δέδας είχε ξεχωρίσει εδώ και αρκετό καιρό στις επιλογές της ΑΕΚ αφού έχει μία μπασκετική φιλοσοφία που αρέσει στην "Ένωση", με την περίπτωσή του ωστόσο να πηγαίνει πίσω για λίγες ημέρες όσο οι "κιτρινόμαυροι" ασχολούνταν με την υπόθεση του φακέλου για την αδειοδότηση του ΕΣΑΚΕ.\nΠλέον, το μοναδικό "αγκάθι" στην περίπτωση του έμπειρου τεχνικού είναι να βρεθεί μία χρυσή τομή με την Χάποελ Χολόν προκειμένου να αποδεσμευτεί και στην συνέχεια να μπορέσει η ΑΕΚ να κινηθεί επίσημα για την περίπτωσή του.\nΠερισσότερα σε αυτή την κατηγορία: « Ο Απόλλων Πάτρας πρωταθλητής επιστρέφει στην Α1, 70-63 τον Ολυμπιακό! Τέλος ο Όντεντ Κάτας από τον Παναθηναϊκό »


Οι δώδεκα Θεοί του Ολύμπου | Contra.gr\nΜετά από 18 χρόνια η Ελλάδα ανέβηκε εκ νέου στο ψηλότερο σκαλί του ευρωπαϊκού μπάσκετ. Μπορεί να μην διέθετε τον παίκτη-ηγέτη, μπορεί να μην έπαιξε ελκυστικό μπάσκετ (εκτός του τελικού), είχε όμως ψυχή, καρδιά και πίστη στις δυνατότητές της. Και οι 12 Έλληνες που βρέθηκαν στη Σερβία/Μαυροβούνιο είχαν τον τσαμπουκά να φέρουν το τρόπαιο πίσω στην πατρίδα.\n4. Θοδωρής Παπαλουκάς (ΟΛΕ!)\nΆρχισε νωθρά, απογοητεύτηκε, έσκυψε το κεφάλι όμως και όταν έπρεπε ήταν εκεί δηλώνοντας "παρών". Τόσο στον προημιτελικό με τη Ρωσία, όπου έκανε προσωπικό ρεκόρ πόντων (23), τόσο στον ημιτελικό με τη Γαλλία, όπου πέτυχε κρίσιμα λέι απ στο φινάλε μειώνοντας τη διαφορά, όσο και στο μεγάλο τελικό με τη Γερμανία, όπου ήταν ο... οδηγός της μεγάλης επιτυχίας. Δεν ψηφίστηκε άδικα στην καλύτερα πεντάδα του Ευρωμπάσκετ.\n5. Βασίλης Σπανούλης (ΟΛΕ!)\nΉταν η τρίτη επιλογή του Γιαννάκη στην οργάνωση του παιχνιδιού (πίσω από τους Διαμαντίδη και Παπαλουκά), όποτε όμωςτου ζητήθηκε πρόσφερε πολύτιμες υπηρεσίες. Η συμμετοχή του στον προημιτελικό με τη Ρωσία και ο... τσαμπουκάς που πρόσδωσε στην πεντάδα της Εθνικής άλλαξε εν πολλοίς τον ρυθμό.\n6. Νίκος Ζήσης (ΟΛΕ!)\nΗ απόκάλυψη του τουρνουά. Ο άνθρωπος που δεν φοβήθηκε να πάρει την ομάδα στις πλάτες του και τα την οδηγήσει εκ του ασφαλούς με προσωπικούς πόντους του. Είναι μόλις 22 χρόνων και όμως η ωριμότητα σε κάθε προσπάθειά του ήταν χαρακτηριστική. Έτοιμος σε κάθε παιχνίδι να προσφέρει τόσο επιθετικά (πρώτος σκόρερ της ομάδας) όσο και αμυντικά με πίεση στην περιφερειακή άμυνα.\n7. Γιάννης Μπουρούσης (ΟΛΕ!)\nΉξερε πως επιλέχθηκε για να είναι το αντίπαλο δέος του Παπαδόπουλουστην προετοιμασία. Και τι μ' αυτό; Το χάρηκε όσο και οι άλλοι. Θα θυμάται πως ήταν μέλος αυτής της ομάδας, σίγουρα μπορεί να είναι μέλος και επόμενων. Χρίστηκε και σκόρερ φεύγοντας με πολλαπλές εμπειρίες από μια σπουδαία διοργάνωση.\n8. Παναγιώτης Βασιλόπουλος (ΟΛΕ!)\nΕλάχιστα αγωνίστηκε, όμως δεν έχει σημασία. Μπράβο και σε αυτόν γιατί βοήθησε στις προπονήσεις. Γιατί βοήθησε τους υπόλοιπους να γίνουν καλύτεροι. Γιατί ήταν μέλος της ομάδας.\n9. Αντώνης Φώτσης (ΟΛΕ!)\nΜπορεί να μην εντυπωσίασε επιθετικά, όμως ήταν εξαιρετικός στα αμυντικά καθήκοντά του βοηθώντας πολύ τους ψηλούς στον έλεγχο της εναέριας κυκλοφορίας (ριμπάουντ). Βάσει ταλέντου και αθλητικών προσόντώνπεριμένουμε πολλά περισσότερα από αυτόν, όμως σαν κάθε άλλο μέλος της Εθνικής του αξίζουν παρά πολλά μπράβο.\n10. Νίκος Χατζηβρέττας (ΟΛΕ!)\nΔυνατός και ακούραστος στην άμυνα, προσφέρει πολύτιμους πόντους -όπως έπραξε στον τελικό- αν βρεθεί στη μέρα του στην επίθεση. Δεν είναι τυχαίο πως οι εκάστοτε ομοσπονδιακοί τεχνικοί τον χρίζουν πάντοντε διεθνή και ενίοτε βασικό. Αυτόν ξέρουν, αυτόν εμπιστεύονται.\n11. Δήμος Ντικούδης (ΟΛΕ!)\nΟιόχι τόσο καλές εμφανίσεις του στα πρώτα παιχνίδια και η επιλογή του Γιαννάκη να τον αφήσει στον πάγκο τον... πείσμωσαν. Υποσχέθηκε πως θα κάνει ένα μεγάλο παιχνίδι και το έκανε πράξη στον προημιτελικό με τη Ρωσία. Τότε που έπρεπε. Τότε που ο Παπαδόπουλος είχε προβλήματα με τους ψηλούς Ρώσους. Βλέπετε, ήξερε σαν την ίδια του την παλάμη τον τρόπο παιχνιδιών των αντιπάλων του και τους... χτύπησε εκεί που πονούσαν.\n12. Κώστας Τσαρτσαρής (ΟΛΕ!)\nΑνέλαβε το δύσκολο έργο να...βάλει φρένοστον επιθετικό οίστρο του ΝτιρκΝοβίτσκι στο μεγάλο τελικό, και τα κατάφερε περίφημα. Δεν χρειάστηκε να προσφέρει περισσότερο, αν και όποτε ο Γιαννάκης τον έριξε στη μάχη, εκείνος ανταποκρίθηκε.\n13. Δημήτρης Διαμαντίδης (ΟΛΕ!)\nΟ άνθρωπος της τελευταίας στιγμής. Ο άνθρωπος που με το εύστοχο τρίποντό στον ημιτελικό με τη Γαλλία μας έστειλε στον έβδομο ουρανό και κατ' επέκταση στην κατάκτηση του τροπαίου. Τα υπόλοιπα περισσεύουν για τον "Μήτσο" της Εθνικής, τον Καστοριανό γκαρντ, που μετα εκπληκτικά αθλητικά προσόντά του, τις εξαιρετικές αμυντικές προσπάθειές του και τις ασίστ του στην επίθεση ήταν από τα πρώτα βιολιά του Γιαννάκη. Άξια επιλέχθηκε στην καλύτερη πεντάδα του τουρνουά.\n14. Λάζαρος Παπαδόπουλος (ΟΛΕ!)\nΤα περισσότερα των συστημάτων στην επίθεση ήταν σχεδιασμένα πάνω του. Οι εμφανίσεις του στα περισσότεραφιλικά προετοιμασίαςάφηναν υποσχέσεις προκειμένου να ανακηρυχθεί ο πολυτιμότερος παίκτης της ομάδας. Το κακό ήταν πως οι αντίπαλες άμυνες προσαρμόστηκαν πάνω του. Δεν έχασεπάντωςτην ψυχραιμία του. Πάλεψε, μόχθησε, κέρδισεμάχεςκαι άνοιξε χώρους για τις διεισδύσεις των συμπαικτών του.\n15. Μιχάλης Κακιούζης (ΟΛΕ!)\nΑρχηγός με τα όλα του. Ο... προφήτης του μεγαλείου. Ο μόνος που πριν από την πρεμιέρα του Ευρωμπάσκετ, υποσχόταν μετάλλιο. Ο μόνος που το πίστευε τόσο πολύ. Γι' αυτό και άξια σήκωσε πρώτος το τρόπαιο στη "Μπεογκράτσκι Αρίνα". Μπράβο αρχηγάρα...


H Ηγουμενίτσα ύψωσε σημαία 350 τετραγωνικών μέτρων - ΑΠΟΚΑΛΥΨΗ\nH Ηγουμενίτσα ύψωσε σημαία 350 τετραγωνικών μέτρων\nΟ δήμαρχος της πόλη τόνισε πως η ακριτική Ηγουμενίτσα στέλνει μήνυμα πατριωτισμού και εθνικής ενότητας προς όλους όσους επιβουλεύονται την εθνική ακεραιότητα και τα συμφέροντα της Ελλάδος\nΗ έπαρση της μεγαλύτερης σημαίας στη βορειοδυτική Ελλάδα έγινε με τιμές στις 09:30 το πρωί στην παραλία της πόλης της Ηγουμενίτσας . Η σημαία είναι πρωτοβουλία του τάγματος εθνοφυλακής και έχει επιφάνεια 350 τετραγωνικά μέτρα. Η τελετή ανύψωσης της σημαίας έγινε παρουσία των τοπικών αρχών και με την μπάντα του δήμου να παιανίζει πατριωτικό εμβατήριο.\nΟ δήμαρχος της πόλη, Γιάννης Λώλος, εξέφρασε τον ενθουσιασμό του και τόνισε πως σήμερα η ακριτική Ηγουμενίτσα στέλνει μήνυμα πατριωτισμού και εθνικής ενότητας προς όλους όσους επιβουλεύονται την εθνική ακεραιότητα και τα συμφέροντα της Ελλαδος.\nΤο σπήλαιο Πετραλώνων και ο αρχάνθρωπος των 700.000 ετών [Εικόνες Βίντεο]\nΒραχονησίδα Χύτρα: Τι μπορεί να κρύβει ένας ξερός βράχος που ορθώνεται μοναχικός στη μέση του πελάγους;


Οικολόγοι: Παράνομη η λειτουργία και του ζωολογικού κήπου της Πέγειας – Paphos Blog\nΟικολόγοι: Παράνομη η λειτουργία και του ζωολογικού κήπου της Πέγειας\nΣτην δημοσιότητα η απάντηση του Τμήματος Πολεοδομίας προς κ. Γιώργο Περδίκη\nΠαράνομη η λειτουργία και του ζωολογικού κήπου της Πέγειας – Την ίδια ώρα το Melios Park συνεχίζει και αυτό παράνομα να λειτουργεί, καταγγέλλουν οι οικολόγοι\nΣτην δημοσιότητα δίνει την Επιστολή του Τμήματος Πολεοδομίας προς τον Πρόεδρο του Κινήματος Οικολόγων – Συνεργασία Πολιτών κ. Γιώργο Περδίκη, το κίνημα.\nΟι οικολόγοι καταγγέλλουν πως αποδεικνύεται παράνομη και η λειτουργία και του ζωολογικού κήπου της Πέγειας ενώ ταυτόχρονα επισημαίνουν πως το Melios Park , ο δεύτερος παράνομος ζωολογικός κήπος της Κύπρου, παρά το γεγονός ότι επισήμως έχει κλείσει, εντόνως διαφημίζει ότι είναι ανοικτός, δέχεται επισκέψεις και συνεχίζει το «παράνομο» εμπόριο ζώων.\n«Επιστολή του Τμήματος Πολεοδομίας προς τον Πρόεδρο του Κινήματος Οικολόγων – Συνεργασία Πολιτών κ. Γιώργο Περδίκη επιβεβαιώνει ότι ο ζωολογικός κήπος Πέγειας λειτουργεί κατά παράβαση της πολεοδομικής του άδειας και χωρίς πιστοποιητικό τελικής έγκρισης.\nΜάλιστα από το 2015 το Τμήμα Πολεοδομίας μας πληροφορεί ότι έχει αποστείλει «ειδοποίηση επιβολής». Από τότε μέχρι πρόσφατα κανένα άλλο μέτρο δεν πάρθηκε κατά του παράνομου ζωολογικού κήπου, με αποτέλεσμα να δοθεί χρόνος στον ιδιοκτήτη να υποβάλει εκ των υστέρων αιτήσεις για νομιμοποίηση των παράνομων εγκαταστάσεων του που του επιτρέπουν να λειτουργεί ζωολογικό κήπο.\nΠαρά το γεγονός ότι δεν συμμορφώθηκε μέσα σε 21 μέρες όπως όριζε η ειδοποίηση επιβολής, η διοίκηση δεν προχώρησε στη λήψη δικαστικών μέτρων ούτε επιβλήθηκε διοικητικό πρόστιμο.\nΗ ανοχή των αρμοδίων αρχών έναντι και αυτής της περίπτωσης παρανομίας που έχει επιπτώσεις σε ένα σοβαρό θέμα που άπτεται των φιλοζωικών αισθημάτων της κοινωνίας είναι καταδικαστέα.\nΤην ίδια ώρα το Melios Park, ο δεύτερος παράνομος ζωολογικός κήπος της Κύπρου, παρά το γεγονός ότι επισήμως έχει κλείσει, εντόνως διαφημίζει ότι είναι ανοικτός, δέχεται επισκέψεις και συνεχίζει το «παράνομο» εμπόριο ζώων.\nΤι κάνουν οι αρχές σε αυτή τη χώρα επιτέλους;»\nΈνα εντυπωσιακό γιοτ στα καταγάλανα νερά του Ακάμα (video)\nΝικόλας Παπαδόπουλος: Ικανοποίηση για την αποδοχή των προτάσεων του από μια μεγάλη κοινωνική πλειοψηφία.


Η εισαγγελία της πόλης Μπέργκαμο απέστειλε κλήση σε απολογία στον ταμία της Λέγκα Τζούλιο Τσεντέμερο για υπόθεση που αφορά παράνομη χρηματοδότηση συνδέσμου, ο οποίος φέρεται να συνδέεται με το κόμμα του Ματέο Σαλβίνι, αναφέρεται σε σημερινό δημοσίευμα της εφημερίδας La Stampa.\nΠιο αναλυτικά, οι εισαγγελείς θέλουν να εξακριβώσουν αν ο επιχειρηματίας Λούκα Παρνάζι χρηματοδότησε τον σύνδεσμο Più Voci (Περισσότερες φωνές), ο οποίος, σύμφωνα με τον Τύπο, πρόσκειται στην Λέγκα.\nΥπενθυμίζεται ότι οι δικαστικοί έχουν «παγώσει» τους λογαριασμούς του κόμματος του Σαλβίνι, το οποίο χρωστάει 49 εκατομμύρια ευρώ, για οικειοποίηση δημόσιας χρηματοδότησης. Το αδίκημα, όμως, διαπράχθηκε όταν αρχηγός του κόμματος ήταν ο Ουμπέρτο Μπόσι.\nΗ οικονομική στήριξη του συνδέσμου Più Voci, σύμφωνα με την εισαγγελία του Μπέργκαμο, θα μπορούσε να είναι ένας τρόπος για να παρακαμφθεί η απαγόρευση χρηματοδότησης της Λέγκας και η άμεση δέσμευση των σχετικών ποσών.\n«Καθένας ας κάνει την δουλειά του. Δεν υπάρχει τίποτα που μπορεί να ψάξουν ή να βρουν. Ελπίζω να κάνουν γρήγορα», δήλωσε ο υπουργός Εσωτερικών και γραμματέας της Λέγκα, αναφερόμενος στην νέα αυτή δικαστική έρευνα.\nΤελευταία ενημέρωση: Δευτέρα, 10 Δεκεμβρίου 2018, 17:25


ΚΟΛΛΙΑΣ ΓΙΩΡΓΟΣ ΕΝΕΡΓΟΣ ΠΟΛΙΤΗΣ: ΕΝΑΣ ΔΙΑΛΟΓΟΣ ή "ΚΑΙ ΜΕ ΤΟΝ ΑΣΤΥΦΥΛΑΞ ΚΑΙ ΜΕ ΤΟΝ ΧΩΡΟΦΥΛΑΞ";\nΔεν ημουν ποτέ οπαδός της θεωρίας του "ολίγον έγγυος".\nΌταν ο πρώην Δήμαρχος Κερατέαςε Σταύρος Ιατρού, συλλαμβάνεται από τα ΜΑΤ, πέφτει αιμόφυρτος στο δρόμο από την βία της αστυνομίας, παρά τις συμβουλές των γιατρών δεν φεύγει από τη μάχη, αλλά μόλις συνέρχεται συνεχίζει στην πρώτη γραμμή στο πλευρό των συμπολιτών του.\nΑπό τις πρώτες ώρες της επίθεσης των ΜΑΤ στο Γραμματικό, .... συνελλήφθη, .... τραυματίστηκε και.... μεταφέρθηκε στο νοσοκομείο με τόσο σοβαρές .... κρανιοεγκεφαλικές κακώσεις, που την επόμενη μέρα ήταν όρθιος....\nΚι εγώ, ανηκω στους δεύτερους.\nΗ πατρίδα μας, δεν θα έφτανε σ' αυτή την κτάντια, αν είχε ΠΟΛΙΤΙΚΟΥΣ που αντιστέκονταν στη δαφθορά και στην διαπλοκή και ΠΟΛΙΤΕΣ που θα εξέλεγα πολιτικούς, όχι ανάλογα με τα προσωπικά τους συμφέροντα, αλλά με βάση το ΗΘΟΣ και την ΑΞΙΑ τους.\nΧωρίς πνεύμα αντιπαράθεσης με την κ. Σουφλή, την οποία εκτιμώ για την ευθύτητά της και τον αγώνα της, καταθέτω κάποιες σκέψεις, υπό μορφή απάντησης\nΑναρτήθηκε από ΓΙΩΡΓΟΣ ΚΟΛΛΙΑΣ στις 6:10 μ.μ. Θέματα ΑΠΟΨΕΙΣ, ΓΡΑΜΜΑΤΙΚΟ, ΚΟΛΛΙΑΣ, ΚΟΥΚΗΣ, ΣΟΥΦΛΗ, ΣΧΟΛΙΑ, ΧΥΤΑ


Το οικολογικό αποτύπωμα του σχολείου μας - ppt κατέβασμα\nΔημοσίευσεἹππολύτη Νικολαΐδης Τροποποιήθηκε πριν 3 χρόνια\nΠαρουσίαση με θέμα: "Το οικολογικό αποτύπωμα του σχολείου μας"— Μεταγράφημα παρουσίασης:\n1 Το οικολογικό αποτύπωμα του σχολείου μας\nΤο θέμα μας ήταν: Ενέργεια και περιβάλλον, πώς μπορούμε να μειώσουμε την κατανάλωση ενέργειας; Project «Ενέργεια και περιβάλλον» Α’ λυκείου 1ο Π.Π. ΓΕΛ ΘΕΣΣΑΛΟΝΙΚΗΣ «ΜΑΝΟΛΗΣ ΑΝΔΡΟΝΙΚΟΣ»\n2 Πώς επιλέξαμε το θέμα. Παρουσιάστηκαν αρχικά από τους καθηγητές μας τρία θέματα project. Μια ομάδα αποτελούμενη από δεκατέσσερις μαθητές επιλέξαμε το project «Ενέργεια και περιβάλλον» με υπεύθυνες καθηγήτριες τις κ. Γρηγοριάδου και κ. Κοκκινίδου. Στην πρώτη μας συνάντηση γνωριστήκαμε, χωριστήκαμε σε 3 ομάδες των 4-5 ατόμων και επιλέξαμε με τι θα ασχοληθούμε την υπόλοιπη χρονιά.\n3 Πολύ δουλειά!!! Η φωτογραφία είναι από την επίσκεψη της ομάδας στον Ατμοηλεκτρικό σταθμό Αμυνταίου Φιλώτα\n4 Ομάδες Team workers Περιθώριο Διχασμένοι Αβραμίδης Στράτος\n(γραμματέας) Γραμματικός Χρήστος (μέλος) Λεοντής Παναγιώτης (συντονιστής) Αμανατίδης Γιώργος Εφραιμίδης Γιώργος Σπιτάλας Αλέξανδρος Γεώργα Ειρήνη Κόντρα Βιόλα Τζουρέλη Ρόζμαρι Γώγου Φωτεινή Κουκουρίκου Ελένη Τυροβούζη Βάλια Πατσιά Χρύσα Παπαχρυσάφης Θοδωρής Οι αρχικές μας ομάδες ήταν oi team workers,το περιθώριο και οι διχασμένοι. Στη διάρκεια της χρονιάς οι ρόλοι και οι ομάδες διαφοροποιήθηκαν.\n5 Στόχος της ερευνητικής εργασίας\nΟ στόχος μας ήταν να υπολογίσουμε το οικολογικό αποτύπωμα του σχολείου μας μέσω μίας φόρμας που θα επιλέγαμε στη συνέχεια. Πριν την επιλογή της φόρμας έγινε διερεύνηση και παρουσίαση της έννοιας του οικολογικού αποτυπώματος. Ο γενικότερος σκοπός των ερευνητικών εργασιών είναι να εξοικειωθούν οι μαθητές με τις μεθόδους συλλογής και επεξεργασίας δεδομένων. Ο στόχος μας ήταν να συλλέξουμε και να επεξεργαστούμε δεδομένα προκειμένου να μετρήσουμε το οικολογικό αποτύπωμα του σχολείου μας.\n6 1ο ΕΡΕΥΝΗΤΙΚΟ ΕΡΩΤΗΜΑ Τι είναι το οικολογικό αποτύπωμα;\nΤο οικολογικό αποτύπωμα μετράει την έκταση της παραγωγικής (καλλιεργήσιμης) γης και του νερού που χρειάζεται ένας άνθρωπος ή ένας πληθυσμός, ώστε να παράγει όλα τα προϊόντα που καταναλώνει και να απορροφηθούν τα απορρίμματα και οι ρύποι του.\n7 Ποιοι παράγοντες επηρεάζουν το οικολογικό μας αποτύπωμα;\nΔιατροφή Κτίρια Μεταφορές Καταναλωτικές συνήθειες Ηλεκτρικές συσκευές Απορρίμματα\n8 2ο ΕΡΕΥΝΗΤΙΚΟ ΕΡΩΤΗΜΑ Πώς μετράμε το οικολογικό αποτύπωμα;\nΗ κάθε ομάδα έψαξε & πρότεινε διαφορετικά εργαλεία. Τελικά επιλέχθηκε ένα εργαλείο που εφαρμόστηκε στη Σκωτία. Η συγκεκριμένη φόρμα απαιτούσε δεδομένα από έξι επιμέρους πεδία & κάθε πεδίο μπορούσε να λειτουργεί χωρίς να επηρεάζει τα υπόλοιπα (νερό, ενέργεια, απορρίμματα, μεταφορές, τροφή και κτήρια). Το εργαλείο που επιλέχθηκε ήταν απαιτητικό, γιατί αναφερόταν σε τομείς όπως η διατροφή και η διαχείριση των αποβλήτων του σχολείου. Η φόρμα ήταν προσαρμοσμένη στα βρετανικά πρότυπα όπου στα σχολεία υπάρχει οργανωμένη τραπεζαρία που προσφέρει συγκεκριμένα γευματα στη διάρκεια των μαθημάτων. Αντίθετα στο σχολείο μας έπρεπε να συγκεντρώσουμε στοιχεία από τα τρόφιμα που υπάρχουν στο κυλικείο και ότι φέρνουν οι μαθητές από το σπίτι τους.\n9 Το εργαλείο που επιλέξαμε είναι to “Global footprint calculator” από την Σκωτία\n10 Μέθοδος έρευνας Η κάθε ομάδα ανέλαβε δύο πεδία, έτσι ώστε να τα ερευνήσουμε αναλυτικά και να εντοπίσουμε πιθανές δυσκολίες. Μεταφράσαμε τη φόρμα στα ελληνικά και την προσαρμόσαμε στα δεδομένα του σχολείου μας.\n11 ΕΝΕΡΓΕΙΑ ΣΧΟΛΙΚΟ ΕΝΕΡΓΕΙΑΚΟ ΑΠΟΤΥΠΩΜΑ A B ΣΥΝΟΛΟ Ξεκινήστε με τον εντοπισμό της ποσότητας ηλεκτρικής ενέργειας, φυσικού αερίου, βιομάζας, πετρελαίου που υπάρχουν στο σχολείο. Μπορείτε να το κάνετε αυτό συγκεντρώνοντας τους λογαριασμούς ενός χρόνου. Αυτές οι πληροφορίες θα χρησιμοποιηθούν στη στήλη Α Κιλοβατώρες (kWh) ενέργειας το χρόνο αριθμός μαθητών σχολείου kWh ενέργειας που χρησιμοποιείται το χρόνο (στήλη A ÷ στήλη B) 14/1/ /12/ ηλεκτρική ενέργεια 43.030 314 137,038 23/11/ /4/ φυσικό αέριο 51.836 165,082 βιομάζα πετρέλαιο Αυτή είναι οι αριθμοί που θα σας ζητηθεί να εισάγετε στον υπολογιστή (calculator) Ένα δείγμα του μεταφρασμένου εργαλείου για τα δεδομένα που απαιτούνταν για τον υπολογισμό του πεδίου της ενέργειας\n12 Συλλογή δεδομένων μέσω ερωτηματολογίου\nΓια δύο από τα προαναφερθέντα πεδία (τρόφιμα και μεταφορές) η αντίστοιχη ομάδα δημιούργησε ένα ερωτηματολόγιο με σκοπό να συλλέξει στοιχεία και πληροφορίες για τους 2 τομείς από τους μαθητές του λυκείου και του γυμνασίου. Οι υπόλοιπες ομάδες απευθύνθηκαν στη διεύθυνση του σχολείου για συλλογή δεδομένων που αφορούσαν την κατανάλωση ενέργειας, νερού και κτηριακών εγκαταστάσεων. Για την κατανάλωση του νερού και του ρευματος σε ετήσια βάση, χρησιμοποιήθηκαν οι λογαριασμοί της ΔΕΗ και του Νερού.\n13 ΜΕΤΑΚΙΝΗΣΕΙΣ ΤΡΟΦΙΜΑ ΤΟ ΕΡΩΤΗΜΑΤΟΛΟΓΙΟ\nΤο ερωτηματολόγιο κάλυπτε 2 τομείς, τα τρόφιμα και τις μετακινήσεις.\n14 ΑΠΟΤΕΛΕΣΜΑΤΑ Συγκεντρώθηκαν 314 ερωτηματολόγια από το Γυμνάσιο και το Λύκειο. Τα δεδομένα καταχωρήθηκαν και η επεξεργασία τους έγινε μέσω του Google doc. Μερικά από τα αποτελέσματα που αφορούν την κατανάλωση τροφίμων στο χώρο του σχολείου παρουσιάζονται στη συνέχεια.\n15 Χυμοί Σπίτι 88 62% Σχολείο 53 38% Ποτέ 136 48% 1 φορά /εβδομ. 64 23%\n2 φορές /εβδομ. 32 11% 3-4 φορές /εβδομ. 29 10% Κάθε μέρα 22 8% 88 μαθητές δήλωσαν ότι φέρνουν χυμούς από το σπίτι και 53 ότι τους αγοράζουν από το κυλικείο\n16 Αναψυκτικά Σπίτι 58 83% Σχολείο 12 17% Ποτέ 209 74% 1 φορά /εβδομ. 50\n18% 2 φορές /εβδομ. 13 5% 3-4 φορές /εβδομ. 6 2% Κάθε μέρα 3 1% 209 μαθητές δήλωσαν ότι δεν πίνουν ΠΟΤΕ αναψυκτικά στο σχολείο\n17 Κουλούρι Σπίτι 21 12% Σχολείο 156 88% Ποτέ 99 35% 1 φορά /εβδομ. 87\n31% 2 φορές /εβδομ. 54 19% 3-4 φορές /εβδομ. 33 12% Κάθε μέρα 9 3%\n18 Γάλα Σπίτι 83 81% Σχολείο 20 19% Ποτέ 174 62% 1 φορά /εβδομ. 18 6%\n2 φορές /εβδομ. 13 5% 3-4 φορές /εβδομ. 17 Κάθε μέρα 59 21% 83 μαθητές δήλωσαν ότι φέρνουν «γάλα» από το σπίτι τους. Υποθέτουμε ότι πίνουν γάλα στο σπίτι τους!\n19 Σάντουιτς - Πίτσες - Πίτες\nΣπίτι 134 56% Σχολείο 105 44% Ποτέ 30 11% 1 φορά /εβδομ. 68 24% 2 φορές /εβδομ. 67 3-4 φορές /εβδομ. 70 25% Κάθε μέρα 44 16%\n20 Τα τρόφιμα που καταναλώνεις είναι:\nΕίναι ενδιαφέρον να δούμε ότι 112 μαθητές δήλωσαν ότι δεν γνωρίζουν αν τα τρόφιμα που καταναλώνουν είναι εγχώρια ή εισαγόμενα Εγχώρια 44 16% Εισαγόμενα 1 0% Kαι τα δύο 118 43% Δεν γνωρίζω 112 41%\n21 Μετακινήσεις Το σπίτι σου απέχει από το σχολείο περίπου:\n72 μαθητές διανύουν απόσταση μεγαλύτερη από 4 χιλιόμετρα για έρθουν στο σχολείο και να επιστρέψουν πίσω στο σπίτι τους. 0.5 Km 23 8% 1 Km 46 16% 2 Km 64 23% 3 Km 49 18% 4 Km 26 9% Other 72 26%\n22 Από αυτή την απόσταση πόσα χιλιόμετρα κάνεις συνήθως κάθε μέρα ΠΕΡΠΑΤΩΝΤΑΣ:\n0.5 Km 28 12% 1 Km 59 26% 2 Km 3 Km 42 19% 4 Km 6 3% Other 32 14% Συνολικά 226 μαθητές έρχονται στο σχολείο περπατώντας όλη η μέρος της διαδρομής.\n23 Από αυτή την απόσταση πόσα χιλιόμετρα κάνεις συνήθως κάθε μέρα με ΠΟΔΗΛΑΤΟ:\n0.5 Km 4 31% 1 Km 3 23% 2 Km 1 8% 3 Km 2 15% 4 Km 0% Other Συνολικά μόνο 13 μαθητές χρησιμοποιούν ποδήλατο.\n24 Από αυτή την απόσταση πόσα χιλιόμετρα κάνεις συνήθως κάθε μέρα με ΑΥΤΟΚΙΝΗΤΟ:\n0.5 Km 4 6% 1 Km 12 19% 2 Km 8 13% 3 Km 3 5% 4 Km 5 8% Other 32 50% 64 μαθητές δήλωσαν ότι πηγαινοέρχονται στο σχολείο με αυτοκίνητο.\n25 Από αυτή την απόσταση πόσα χιλιόμετρα κάνεις συνήθως κάθε μέρα με ΛΕΩΦΟΡΕΙΟ:\n0.5 Km 5 8% 1 Km 11 17% 2 Km 14 21% 3 Km 7 11% 4 Km Other 22 33% Μόνο 66 μαθητές χρησιμοποιούν το λεωφορείο για τις μετακινήσεις τους.\n26 Προβλήματα της επεξεργασίας των δεδομένων:\n30 ερωτηματολόγια απορρίφθηκαν. Οι μαθητές σημείωσαν τις τροφές που καταναλώνουν συνήθως στο σπίτι (γάλα και φρούτα) και όχι τις διατροφικές τους συνήθειες στο σχολείο. Στο πεδίο «Μετακινήσεις» μας δυσκόλεψε ο υπολογισμός της απόστασης από το σπίτι στο σχολείο. Δεν υπήρχαν ακριβή στοιχεία για τα απόβλητα του σχολείου και τη διαχείρισή τους. 30 ερωτηματολόγια απορρίφθηκαν γιατί τα στοιχεία που δήλωναν ήταν «ασύμβατα» ή ασαφή.\n27 Δεδομένα για τα χαρακτηριστικά της κατοικίας:\nΤα στοιχεία που ακολουθούν δεν έχουν σχέση με τον υπολογισμό του οικολογικού αποτυπώματος του σχολείου, αλλά δίνουν μια εικόνα του ενεργειακού profile των κατοικιών και των συνηθειών των μαθητών και των οικογενειών τους. Επίσης δείχνουν απλούς τρόπους με τους οποίους μπορούμε να μειώσουμε την κατανάλωση ενέργειας.\n28 Το σπίτι που κατοικείς είναι:\nΌπως αναμενόταν η πλειοψηφία των μαθητών κατοικεί σε πολυκατοικίες Μονοκατοικία 30 11% Πολυκατοικία 251 89%\n29 Το σπίτι σου έχει διπλά τζάμια στα παράθυρα και τις πόρτες;\nΕίναι ενδιαφέρον να δούμε ότι 65 μαθητές δήλωσαν ότι δεν γνωρίζουν αν έχουν διπλά τζάμια σε πόρτες και παράθυρα. Ναι 179 64% Όχι 36 13% Δεν γνωρίζω 65 23%\n30 Για τη θέρμανση του σπιτιού σου χρησιμοποιείτε:\nΠερισσότεροι από τους μισούς χρησιμοποιούν φυσικό αέριο Πετρέλαιο 68 21% Φυσικό αέριο 184 57% Ηλεκτρικό ρεύμα 40 12% Καυσόξυλα 29 9% Other 3 1%\n31 Στο σπίτι σου χρησιμοποιείτε λαμπτήρες χαμηλής κατανάλωσης;\nΈνα ποσοστό 24% δεν γνωρίζει αν χρησιμοποιεί λαμπτήρες χαμηλής κατανάλωσης. Ναι 184 65% Όχι 33 12% Δεν γνωρίζω 67 24%\n32 Οι ηλεκτρικές συσκευές στο σπίτι σου είναι ενεργειακά αποδοτικές (ενεργειακή κλάση Α);\nΟι μισοί περίπου δήλωσαν ότι δεν γνωρίζουν την ενεργειακή κλάση των οικιακών συσκευών τους. Ναι 154 54% Όχι 13 5% Δεν γνωρίζω 117 41%\n33 Αφήνεις τις ηλεκτρικές συσκευές του σπιτιού σε αναμονή ή κλείνεις το διακόπτη;\nΤο 72% δηλώνει ότι κλείνει το διακόπτη και δεν αφήνει σε αναμονή τις ηλεκτρικές συσκευές. Σε αναμονή 79 28% Κλείνεις το διακόπτη 202 72%\n34 Κάνεις ανακύκλωση; Ναι 178 63% Όχι 34 12% Μερικές φορές 71 25%\nΗ πλειοψηφία δήλωσε ότι ανακυκλώνει Ναι 178 63% Όχι 34 12% Μερικές φορές 71 25%\n35 Αν ναι, ποια υλικά ανακυκλώνεις;\nΔήλωσαν ότι ανακυκλώνουν τα γνωστά υλικά Χαρτί 232 27% Γυαλί 138 16% Πλαστικό 193 23% Αλουμίνιο 129 15% Μπαταρίες 155 18% Other 6 1%\n36 Τα αποτελέσματά μας: Τα τελικά μας αποτελέσματα είναι σε καλλιεργήσιμα εκτάρια/μαθητή/χρόνο H 2η στήλη απεικονίζει το οικολογικό μας αποτύπωμα και η 3η στήλη το ενεργειακό, δηλαδή της εκπομπές διοξειδίου του άνθρακα\n37 Συμπεράσματα Είμαστε πράσινοι!\nΜετά τη συγκέντρωση των αποτελεσμάτων όλων των πεδίων καταφέραμε να υπολογίσουμε το οικολογικό αποτύπωμα του σχολείου μας (παρά τις δυσκολίες που προέκυψαν κυρίως κατά την επεξεργασία των ερωτηματολογίων). Το αποτέλεσμα ήταν το εξής: Τονίζουμε ότι τα στοιχεία για τα τρόφιμα και τα απόβλητα δεν είναι ακριβή, αλλά δεν επηρεάζουν τους δείκτες της ενέργειας και των μετακινήσεων. Είμαστε πράσινοι!\nΚατέβασμα ppt "Το οικολογικό αποτύπωμα του σχολείου μας"


Coxs Bazar: οδηγός μετακίνησης στην πόλη | Uber\nCoxs Bazar: Κάντε μια διαδρομή. Ταξιδέψτε. Εξερευνήστε.\nΚάντε κράτηση για μια διαδρομή με Uber εκ των προτέρων στην πόλη Coxs Bazar\nΟλοκληρώστε τα σχέδιά σας σήμερα, κάνοντας κράτηση για μια διαδρομή με Uber στην πόλη Coxs Bazar. Στείλτε αίτημα για διαδρομή έως και 30 ημέρες νωρίτερα, οποιαδήποτε ώρα και οποιαδήποτε ημέρα του χρόνου.\nCoxs Bazar: επιλέξτε μια διαδρομή


Αποκαλυπτικό δημοσίευμα για το νέο…εφιάλτη: Τελειώνει ο ΕΝΦΙΑ και έρχεται ο φόρος κατοχής περιουσίας – CrashOnline.gr | Η Online έκδοση του περιοδικού CRASH!\nΣύμφωνα με ασφαλείς πληροφορίες του “Ελεύθερου Τύπου”, η κυβέρνηση σχεδιάζει την κατάργηση του ΕΝΦΙΑ από το 2020 και την αντικατάστασή του με έναν νέο φόρο που θα επιβάλλεται όχι μόνο στην ακίνητη, αλλά και στην κινητή περιουσία των Ελλήνων φορολογουμένων. Το σχέδιο προβλέπει ότι οι αξίες όλων των ακινήτων και κινητών περιουσιακών στοιχείων κάθε φυσικού προσώπου θα αθροίζονται και θα φορολογούνται με μία προοδευτική κλίμακα συντελεστών. Από τη συνολική αξία των περιουσιακών στοιχείων θα αφαιρείται ως αφορολόγητο ένα συγκεκριμένο ποσό, το οποίο πιθανότατα θα κλιμακώνεται ανάλογα με την οικογενειακή κατάσταση του κάθε ιδιοκτήτη (έγγαμος, άγαμος, με ή χωρίς προστατευόμενα τέκνα).\nΕΝΦΙΑπεριουσιολόγιοΦόροιφορολογούμενοιΦΟΡΟΣ ΚΑΤΟΧΗΣ ΠΕΡΙΟΥΣΙΑΣ\nΠανικός στα λιμάνια – Αγκυροβολημένα τα πλοία τη Δευτέρα – Ψάχνουν απεγνωσμένα για εισιτήρια οι επιβάτες\nΝα ζήσουν! Μουτάφη -Νιφλής ανέβηκαν τα σκαλιά της εκκλησίας με 5 κουμπάρους (photo)


ΤΟ ΚΟΚΚΙΝΟ ΠΙΠΕΡΙ ...Όχι σε δημοψήφισμα για τα αυτονόητα… - Triklopodia\nΤΟ ΚΟΚΚΙΝΟ ΠΙΠΕΡΙ …Όχι σε δημοψήφισμα για τα αυτονόητα…\nΑΡΘΡΟΓΡΑΦΟΙ. ΠΑΝΑΓΙΩΤΗΣ ΑΠΟΣΤΟΛΟΥ. - 12 Ιούν 2018 - 21:18\n«Με αφορμή τη δημοσίευση της αποφάσεως του Διεθνούς Δικαστηρίου της Χάγης, ως προς την προσφυγή της ΠΓΔΜ κατά της Ελλάδος επί του μείζονος θέματος της ονομασίας της γείτονας χώρας, δηλώσατε ότι απαιτείται να αποφανθεί ο ελληνικός λαός μέσω δημοψηφίσματος. Επ’ αυτού, σας είχα, επανειλημμένως, ενημερώσει, τονίσει και συμβουλεύσει ότι τυχόν δημοψήφισμα, θα είχε σοβαρότατες και δυσμενείς πολιτικές  και εθνικές συνέπειες για την χώρα μας.\nΩς αποτέλεσμα αυτού θα ήταν, να παραδώσουμε :στο πιάτο”, στον κ. Γκρουέφσκυ, την ανύπαρκτη στην πραγματικότητα “Μακεδονική μειονότητα” στην Ελλάδα.\nΈτσι,  θα μπορούσε αργότερα αυτός, εκμεταλλευόμενος τη δική μας επιπολαιότητα και προχειρότητα, να ισχυρίζεται, ότι η Ελλάδα αναγνωρίζει την ύπαρξη μιας τέτοιας μειονότητας, την οποία “καταπιέζει” καθώς και τα “ανθρώπινα δικαιώματα”, της οποίας αρνείται να αποδεχθεί και να σεβαστεί.


ΓΙΑ 4Η ΧΡΟΝΙΑ ΟΙ ΦΩΤΟΓΡΑΦΟΙ ΦΟΡΕΣΑΝ ΤΑ ΠΑΠΙΓΙΟΝ ΤΟΥΣ! – Photonet: για το φωτογράφο και τη φωτογραφία\nΓΙΑ 4Η ΧΡΟΝΙΑ ΟΙ ΦΩΤΟΓΡΑΦΟΙ ΦΟΡΕΣΑΝ ΤΑ ΠΑΠΙΓΙΟΝ ΤΟΥΣ!\nΣτην πρόσκληση ανταποκρίθηκε η πλειοψηφία των μελών καθώς και επιχειρηματίες από το φωτογραφικό χώρο.\nΜε επιτυχία πραγματοποιήθηκε το Σάββατο, 10 Φεβρουαρίου, η εκδήλωση για την κοπή της πίτας του 2018, της Ένωσης Φωτογράφων & Βιντεογράφων Γάμου Παπιγιόν.\nΣτην εκδήλωση παρουσιάστηκε, εν συντομία, ο απολογισμός της Ένωσης για το 2017, ενώ ο κ. Μαρκέτος Δαμίγος ενημέρωσε τους παρευρισκόμενους για τα αποτελέσματα της έρευνας του Πανεπιστημίου Πειραιά σχετικά με την ασφάλιση στον κλάδο.\nΗ τέταρτη χρονιά κοπής πίτας για την Ένωση, εγκαινίασε και την απόδοση της τιμητικής αναγνώρισης «Εξαίρετου Μέλους» στον κ. Γιάννη Βαρδαξόγλου. Την αναμνηστική πλακέτα παρέλαβε εκ μέρους του ο κ. Μπάμπης Τσουκιάς, που είχε και την ονομαστική του εορτή.\nΤα μέλη της Ένωσης είχαν την ευκαιρία να παραλάβουν αναμνηστικό USB, εφοδιασμένο με χρήσιμα αρχεία για τον επαγγελματία φωτογράφο/ βιντεογράφο, μεταξύ των οποίων ήταν έντυπο ενημέρωσης για τα αποδεικτικά νομιμότητας ενός επαγγελματία σε χώρο τρίτου, 4 εκδοχές ιδιωτικού συμφωνητικού, 49 δείγματα απαντήσεων e-mail που καλύπτουν πλήθος περιπτώσεων (απάντηση διαθεσιμότητας, ευχαριστήριο επικοινωνίας, υπενθύμιση προσφοράς, κλείσιμο συμφωνίας, παράδοση έργου κ.ο.κ.).\nΤο «φλουρί» έπεσε στον κ. Κώστα Καλογιάννη που το έλαβε στη μορφή του βιβλίου Magnum Contact Sheets. Ακολούθησε μία ενδιαφέρουσα συζήτηση και διάλογος, με κεντρικό ομιλητή τον κ. Σάκη Μπατζάλη, σχετικά με τις δυνατότητες που προσφέρει ο χώρος αλλά και τους προβληματισμούς των επαγγελματιών. Η βραδιά ολοκληρώθηκε με την υπόσχεση της επόμενης συνάντησης, για το μήνα Μάρτιο, ενώ σχεδιάζεται ήδη ένα σεμινάριο σύμπραξης φωτογράφων που θα συζητηθεί.\nΠαπιγιόν φωτογράφοι γάμου


Με αλγόριθμους τεχνητής νοημοσύνης η πρόβλεψη κινήσεων των λαθροκυνηγών στην Αφρική « ΝΕΑ ΚΑΙ ΕΙΔΗΣΕΙΣ ΑΠΟ ΤΗΝ ΕΛΛΑΔΑ ΚΑΙ ΤΟΝ ΚΟΣΜΟ\nΜε αλγόριθμους τεχνητής νοημοσύνης η πρόβλεψη κινήσεων των λαθροκυνηγών στην Αφρική\nΜε αλγόριθμους τεχνητής νοημοσύνης που χρησιμοποιούνται στον διαδικτυακό τζόγο επιχειρείται να η πρόβλεψη των κινήσεων των λαθροκυνηγών στην Αφρική.\nΤο σύστημα, που ονομάστηκε PAWS, δοκιμάζεται αυτή τη στιγμή στο Εθνικό Πάρκο της Βασίλισσας Ελισάβετ στην Ουγκάντα. Οι φύλακες του πάρκου λαμβάνουν πληροφορίες από υπολογιστικά μοντέλα που προβλέπουν τα επόμενα βήματα των λαθροκυνηγών.\nΤο λογισμικό, που βασίζεται στη θεωρία των παιγνίων, προβλέπει την ορθολογική ανθρώπινη συμπεριφορά σε ορισμένες περιπτώσεις, είτε πρόκειται για ένα παιχνίδι διαδικτυακού πόκερ είτε για εγκληματική συμπεριφορά.\n«Προσπαθούμε να προβλέψουμε τις μελλοντικές επιθέσεις λαθροκυνηγών με βάση το τι έχουμε δει στο παρελθόν στις περιπολίες μας», δήλωσε στο Reuters ο καθηγητής Μίλιντ Τάμπε του Πανεπιστημίου της Νότιας Καλιφόρνιας, ο οποίος ηγείται της πρωτοβουλίας.\n«Θέλουμε να παραδώσουμε το λογισμικό έτσι ώστε οι τοπικοί φύλακες να μπορούν να το χρησιμοποιήσουν με ελάχιστη εκπαίδευση», πρόσθεσε.\nΟι ερευνητές τροποποίησαν το τεχνητό ευφυές σύστημα χρησιμοποιώντας δεδομένα που συλλέχθηκαν από φύλακες κατά τα τελευταία 18 έτη. Η λαθροθηρία είναι ένα τεράστιο πρόβλημα στην Αφρική, απειλώντας πολλά απειλούμενα είδη. Για παράδειγμα, οι αριθμοί του αφρικανικού ελέφαντα μειώθηκαν κατά 20% μεταξύ 2006 και 2015, λόγω της ανόδου της λαθροθηρίας.\nΩστόσο, υπήρξαν κάποιες επιτυχίες, με την Ουγκάντα να αυξάνει τον τοπικό πληθυσμό ελεφάντων από το ναδίρ των 800 στη δεκαετία του 1980, στους περίπου 5.000 τώρα. Ωστόσο, η λαθροθηρία συνεχίζεται σε εντατικούς ρυθμούς λόγω ζήτησης ελεφαντόδοντου από την Ασία.\nΟι λαθροκυνηγοί μπορούν να πουλήσουν ένα κιλό ελεφαντόδοντου στη μαύρη αγορά για περίπου 1.000 δολάρια. Η θανάτωση των ζώων έχει αλυσιδωτές συνέπειες, καθώς μειώνει τα διαθέσιμα θηράματα για σαρκοφάγα ζώα όπως τα λιοντάρια και οι λεοπαρδάλεις, προκαλώντας επίσης μείωση στον αριθμό τους.\nΤο πρόγραμμα PAWS έχει ήδη σημειώσει κάποιες επιτυχίες. Σε ένα μόλις μήνα, οι ερευνητές κατάφεραν να εντοπίσουν 10 παγίδες για αντιλόπες και ελέφαντες.\nΗ εγκατάσταση του συστήματος σε απομακρυσμένα φυσικά πάρκα αντιμετωπίζει δυσκολίες, λόγω της κακής συνδεσιμότητας. Τα προβλήματα σύνδεσης επηρεάζουν την ακρίβεια του συστήματος, και καθιστούν επίσης αδύνατο για τους φύλακες να ανακτούν τα δεδομένα σε πραγματικό χρόνο.\nΕκπληκτικό βίντεο: Δείτε πόσο τρυφερά φροντίζει αυτός ο σκύλος το μωράκι!\nΤο ανέκοτο της ημέρας..! Ένας κρητικός ήρθε στην αθήνα και τον πήρε ο ύπνος μέσα στο ταξί..


Μασάζ καρέκλα σε μια μεγάλη τιμή που δεν μπορείτε να αγοράσετε\nΣτην πλατφόρμα πωλήσεων Xiaomi Youpin υπάρχουν ήδη διάφορα μοντέλα καρέκλες μασάζ, ενώ άλλο έχει προστεθεί σήμερα το πρωί. Αυτή τη φορά, το προϊόν είναι υπεύθυνο για Shanghai Xiaowei Network Technology Co, Ltd\nΗ πολυθρόνα είναι τεράστια, οι διαστάσεις της είναι 1250 mm x 630 mm x 980 mm και ζυγίζει 42 kg. Έχει ένα δερμάτινο φινίρισμα και προσφέρει ένα σύστημα μασάζ 3D που προσφέρει πλήρες μασάζ σώματος. Είναι αφιερωμένο σε ανθρώπους από το 1,5m έως το 2m. Δεν παρέχει μόνο ένα πλήρες μασάζ σώματος, αλλά επίσης θερμαίνει το σώμα. Διαχειριζόμαστε το σύστημα μασάζ από τον πίνακα που βρίσκεται στο δεξί υποβραχιόνιο.\nΗ καρέκλα μασάζ Momoda βρίσκεται αυτή τη στιγμή σε εκστρατεία crowdfunding, μέχρι στιγμής έχει συγκεντρώσει το 313% του ποσού που απαιτείται. Κατά τη διάρκεια της συλλογής, η πολυθρόνα κοστίζει το 2799 γιουάν ή $ 395. Η συλλογή θα λήξει σε 20 ημέρες και στη συνέχεια η τιμή θα αυξηθεί σε 3599 γιουάν, $ 510. Η αποστολή στους πρώτους ανθρώπους θα ξεκινήσει το 13 Δεκεμβρίου 2019. Δυστυχώς, το προϊόν προορίζεται μόνο για την κινεζική αγορά.\nΑπό περιέργεια, έλεγξα πόσο ένα παρόμοιο προϊόν κοστίζει στην Πολωνία, οι τιμές ξεκινούν από το PLN 3500 .. Δυστυχώς, όπως πάντα, είναι σίγουρα ακριβότερο. Αναρωτιέμαι αν το κατάστημα Youpin θα προσφέρει ποτέ διεθνείς πωλήσεις.


Σάλος για τον αλβανικό αετό από Έλληνα φαντάρο | Έθνος\nΣάλος για τον αλβανικό αετό από Έλληνα φαντάρο\nΕΛΛΑΔΑ 30.11.2018 12:28\nΤελευταία Ενημέρωση 30.11.2018 12:50\nΑντιδράσεις έχει προκαλέσει φωτογραφία με φαντάρο που υπηρετεί στον Ελληνικό Στρατό και σχηματίζει με τα χέρια του το σήμα του αλβανικού αετού. Ο νεαρός, που είναι προφανώς αλβανικής καταγωγής έχει ανεβάσει τη φωτογραφία στα μέσα κοινωνικής δικτύωσης.\nΈχει καλυμμένα τα χαρακτηριστικά του προσώπου του και – όπως υποστηρίζει με ανάρτηση του – βρίσκεται στα ελληνοτουρκικά σύνορα «Σας χαιρετώ από τα σύνορα Ελλάδας – Τουρκίας .Υπηρετούμε σε άλλο κράτος αλλά ποτέ δεν ξεχνάμε τις ρίζες μας».\nΚάποιος μάλιστα σχολιάζει τη σχετική ανάρτηση λέγοντας «Αν προτιμάς την Αλβανία τότε σκότωσε και κανέναν Έλληνα». Αρκετοί είναι εκείνοι που εκτιμούν ότι η φωτογραφία ενδέχεται να μην είναι αληθινή και η εν λόγω ανάρτηση να αποτελεί προβοκάτσια.


Lockdown: Κατάργηση SMS, απαγόρευση κυκλοφορίας στις 00:30 και ελεύθερα ταξίδια – Περιοδικό Pretty Dose\nΗ Επιτροπή Εμπειρογνωμόνων έδωσε το πράσινο φως για τις διαπεριφερειακές μετακινήσεις από την Παρασκευή 14 Μαΐου. Επιπλέον την ίδια μέρα επεκτείνεται το ωράριο κυκλοφορίας ως τις 00:30 και καταργούνται τα SMS σε 13032 και 13033.\nΣχετικά με τη λειτουργία των καταστημάτων, οι αγορές θα γίνονται πλέον ελεύθερα, χωρίς click away και click in shop.\nΕλευθερώνονται οι μετακινήσεις από νομό σε νομό, όπως ανακοίνωσε επίσημα ο υφυπουργός Άκης Σκέρτσος. Οι μετακινήσεις στα νησιά θα πραγματοποιούνται με αρνητικό τεστ κάθε τύπου (ράπιντ, σελφ ή μοριακό), με πιστοποιητικό εμβολιασμού ή με βεβαίωση νόσησης.\n«Οι δείκτες της πανδημίας δείχνουν εκτόνωση, παρά την αυξημένη κινητικότητα των πολιτών. Τα self test αποδείχθηκαν σημαντικό εργαλείο, καθώς 11.532 πολίτες έχοντας κανει το συγκεκριμένο τεστ, επιβεβαίωσαν ότι είχαν προσβληθεί από τον ιό.», ανέφερε ο κ. Σκέρτσος, ενώ παράλληλα τόνισε ότι «Είμαστε πολύ κοντά στον πρώτο σημαντικό στόχο, ώστε στα τέλη Μαϊου να υψώσουμε το πρώτο τείχος προστασίας. Πάνω από το 50% του ενήλικου πληθυσμού θα έχει κάνει έστω μια δόση του εμβολίου έως τα τέλη Ιουνίου».\nΕτικέτες: covid-19, lockdown, ανακοινωσεις, μέτρα


Σιδηροδρομικά Νέα: Εμπορικό κέντρο του ΟΣΕ στο λιμάνι του Πειραιά\nΣε πλήρη ετοιμότητα για την προκήρυξη του διαγωνισμού που αφορά την κατασκευή εμπορικού κέντρου στον σταθμό του ΟΣΕ στον Πειραιά βρίσκεται η ΓΑΙΑΟΣΕ, σύμφωνα με δημοσίευμα της ιστοσελίδας euro2day.gr. Ο διαγωνισμός θα βγει στον αέρα μέσα στον Ιούνιο και η διοίκηση της εταιρείας είναι ιδιαίτερα αισιόδοξη ότι το εγχείρημα θα έχει επιτυχία, αφού υπάρχει επενδυτικό ενδιαφέρον και μάλιστα σημαντικό.\nΤο έργο της κατασκευής του εμπορικού κέντρου στον σταθμό του ΟΣΕ στον Πειραιά υπολογίζεται ότι θα έχει προϋπολογισμό 50 – 60 εκατ. ευρώ και θα αφορά την ανάπτυξη χώρων έκτασης περίπου 37.000 τετραγωνικών μέτρων, σε τέσσερις ή πέντε ορόφους, στους οποίους, μεταξύ άλλων, θα περιλαμβάνονται εμπορικές χρήσεις, χώροι στάθμευσης, αναψυχής, καταστημάτων εστίασης, κινηματογράφοι κ.ά.\nΤο εμπορικό κέντρο θα δημιουργηθεί σε οικόπεδο 15 στρεμμάτων, στο σημείο όπου βρίσκεται ο τερματικός σι-δηροδρομικός σταθμός του Πειραιά. Ο ανάδοχος αναμένεται να αναλάβει και τη διαχείριση του έργου για διά-στημα 30 ετών, με δυνατότητα ανανέωσης.\nΗ τελική μορφή του σχήματος, που θα αναλάβει την υλοποίηση του σχεδίου, θα προκύψει από τη διαβούλευση με τους ενδιαφερόμενους. Πάντως η ΓΑΙΑΟΣΕ θα διατηρήσει συμμετοχή στο εταιρικό σχήμα με ποσοστό τα οποίο θα καθοριστεί επίσης από τη διαπραγμάτευση με τους υποψήφιους αναδόχους.\nΤο επενδυτικό ενδιαφέρον για τη συγκεκριμένη ανάπτυξη είναι δεδομένο, καθώς είχε καταγραφεί σαφώς και στον διαγωνισμό που είχε γίνει μερικά χρόνια νωρίτερα, οπότε και είχαν εμφανιστεί οι κοινοπραξίεςΕλλάκτωρ- Lamda Development, Τεχνική Ολυμπιακή Ρlaza Centers και Ακροπόλ Χαραγκιώνης – Ιντρακάτ – Γαντζούλας. Ωστόσο, το συγκεκριμένο εγχείρημα δεν είχε επιτυχία, καθώς ο διαγωνισμός κηρύχθηκε άγονος το 2009, με τη ΓΑΙΑΟΣΕ και τους υποψήφιους να διαφωνούν σε πολλά σημεία, που αφορούσαν τα οικονομικά μεγέθη, και όχι μόνο.\nΣύμφωνα με το σχέδιο που είχε εκπονηθεί τότε, στο ισόγειο θα λειτουργούσε ο καινούριος κεντρικός σιδηροδρομικός σταθμός του OΣE στον Πειραιά, με προαστιακά και υπεραστικά δρομολόγια και θα συμπεριελάμβανε χώρους γραφείων, εμπορικά καταστήματα, εστιατόρια, κέντρα διασκέδασης και αναψυχής και χώρους στάθμευσης. Ο σχεδιασμός, που είχε δεχθεί, μάλιστα, αρκετή κριτική, προέβλεπε την ανάπτυξη κτιρίου έξι ορόφων.\nΒασικό πλεονέκτημα του ακινήτου του ΟΣΕ στον Πειραιά είναι ότι αυτό βρίσκεται σε ιδιαίτερα προνομιακή τοποθεσία, καθώς γειτνιάζει με το λιμάνι (μεσολαβεί μεταξύ τους η Ακτή Καλλιμασιώτη) και με τον τερματικό σταθμό Πειραιώς του ΗΣΑΠ (μεσολαβεί μεταξύ τους η οδός Κόνωνος). Οι υπόλοιπες δύο πλευρές του ακινήτου που ορίζουν το οικοδομικό του τετράγωνο (99/Τ.25), συνορεύουν με τις οδούς Αγίου Διονυσίου και Φωκίωνος.\nΜάλιστα, το γεγονός ότι στο σημείο τα επόμενα χρόνια θα δημιουργηθεί και σταθμός του μετρό αναμένεται να αυξήσει περαιτέρω την επισκεψιμότητά του. Επιπλέον, να σημειωθεί ότι στην περιοχή του Πειραιά δεν υπάρχει μεγάλη προσφορά σε πολυχώρους διασκέδασης και αυτό θεωρείται ότι αποτελεί πλεονέκτημα για την εμπορική επιτυχία της προσπάθειας.\nΑναρτήθηκε από giannakidis.xristos@gmail.com στις 2:46 μ.μ.\n► Οκτωβρίου 2021 (113)


Ξενάγηση στο αφιέρωμα για τα 180 χρόνια της Αρχαιολογικής Εταιρείας - Αργολικές Ειδήσεις\nΞενάγηση στο αφιέρωμα για τα 180 χρόνια της Αρχαιολογικής Εταιρείας\nΟ Αμερικανός φωτογράφος Ρόμπερτ Μακέιμπ (Robert McCabe) αγάπησε την Ελλάδα από την πρώτη φορά που την επισκέφτηκε, το καλοκαίρι του 1954. Άνθρωποι, μνημεία και τοπία άσκησαν τέτοιο μαγνητισμό στον 20χρονο τότε φοιτητή του Πανεπιστημίου του Πρίνστον, ώστε χρησιμοποίησε κάθε μεταφορικό μέσο για να φτάσει στα πιο δυσπρόσιτα μέρη της χώρας μας, την οποία έκτοτε επισκέφτηκε αμέτρητες φορές.\nΣήμερα μοιράζεται τον χρόνο και τη ζωή του μεταξύ Νέας Υόρκης και Αθήνας, θεωρώντας τον εαυτό του Αμερικανό και Έλληνα, όπως ενημερωθήκαμε κατά την ξενάγηση που έγινε πρόσφατα για τους δημοσιογράφους στο κτίριο της Αρχαιολογικής Εταιρείας (Πανεπιστημίου 22), στο πλαίσιο του αφιερώματος του Ρόμπερτ Μακέιμπ.\nΠρόκειται για τη «ΧΡΟΝΟΓΡΑΦΙΑ – Έκθεση για τα 180 χρόνια (1837 – 2017) της Αρχαιολογικής Εταιρείας», που εγκαινιάστηκε τον Δεκέμβριο με σκοπό να αναδειχθεί ο διαχρονικά καίριος ρόλος της Εταιρείας ως καθοριστικός θεσμός για τη διαμόρφωση της εθνικής μας αυτογνωσίας.\nΟ ίδιος ο φωτογράφος, εξάλλου, ξεχωρίζει την Αρχαιολογική Εταιρεία ως τον κρατικό θεσμό με τη μεγαλύτερη βαρύτητα για τους Έλληνες ως προς τη διαμόρφωση της εθνικής τους συνείδησης. Έτσι, μέσα από αυτό το αφιέρωμα, που περιλαμβάνει 53 μαυρόασπρες φωτογραφίες από τα έτη 1954 – 55, περιοχές έντονου αρχαιολογικού ενδιαφέροντος, όπως η Ακρόπολη, η Αρχαία Αγορά, το Σούνιο, η Κνωσός, η Σαντορίνη, οι Μυκήνες, η Επίδαυρος και η Δήλος, «καλωσορίζουν» τον επισκέπτη σε μια Ελλάδα που από τη μία παραμένει αναλλοίωτη (τα μνημεία δεν έχουν αλλάξει, εκτός βέβαια από τις αναστηλωτικές επεμβάσεις που έχουν υποστεί) και από την άλλη είναι σχεδόν αγνώριστη, όπως πολύ συχνά δείχνουν τα γύρω τοπία.\nΠαρθενώνας. Αποψη από τα ανατολικά. Φωτογραφία: Robert McCabe.\nΟ φωτογράφος αφηγείται….\nΗ μοναδική έγχρωμη φωτογραφία που πλαισιώνει την έκθεση, προϋπαντεί τον επισκέπτη. Έχει τραβηχτεί από το σπίτι του στην Πλάκα, ένα σούρουπο του Δεκεμβρίου 2016, δέκα λεπτά προτού δύσει ο ήλιος.\n«Η γυναίκα μου κι εγώ περιμέναμε για 45 λεπτά, καθώς ο ουρανός ήταν εντελώς σκοτεινός από σύννεφα. Πού και πού έσκαγε ο ήλιος. Έπιασα με τον φακό μια τέτοια στιγμή περίπου 10 λεπτά προτού δύσει ο ήλιος. Είναι στην Πνύκα, είναι μια βόλτα που κάνουμε συχνά. Αποφάσισα να την αφήσω έγχρωμη καθώς είναι η πιο πρόσφατη και ενδεχομένως να μείνει εκεί και μετά την έκθεση. Το ζεστό αυτό φως δεν μπορεί να αποτυπωθεί σε ασπρόμαυρη εκτύπωση», ανέφερε ο ίδιος στις δύο δημοσιογράφους, οι οποίες μετέφεραν τα λόγια του κατά την ξενάγηση.\nΟ φιλέλληνας και φωτογράφος κ. Robert McCabe. Φωτογραφία αρχείου: Εθνικός Κήρυκας- Θεόδωρος Καλμούκος.\nΌπως και τα παρακάτω, που αφορούν την πρώτη φωτογραφία του από τη Σαντορίνη, η οποία και φιγουράρει στην αφίσα της έκθεσης. «Είναι τραβηγμένη στις αρχές του ’60 μετά τον σεισμό. Αυτό φαίνεται και από την προσπάθεια αποκατάστασης του κτιρίου που φαίνεται (σ.σ. στη φωτογραφία) και είναι το μοναστήρι. Σήμερα όλη αυτή η περιοχή έχει πλημμυρίσει από κτίσματα και η παραλία έχει ομπρέλες. Είναι διαφορετική εικόνα. Η φωτογραφία αυτή είναι τραβηγμένη στην Αρχαία Θήρα. Φαίνεται ο Νεοϋορκέζος γιατρός Τάνι και ο φίλος μας Ρόμπερτ Ντίλον Κόρνικ, Γάλλος στην καταγωγή, παλιός συμμαθητής μας», σημείωσε ο Ρ. Μακέιμπ για την εικόνα που δείχνει τους δυο άνδρες να κάθονται στην άκρη τοιχοποιίας, πιθανόν του υπό αναστήλωση μοναστηριού, ενώ από κάτω ξετυλίγεται μια παντελώς αδόμητη Περίσσα.\nΟι Μυκήνες αποτελούν μια μεγάλη ενότητα της έκθεσης. Ενδιαφέρον έχουν κι αυτά που λέει ο ίδιος στις δύο δημοσιογράφους για τη φωτογράφηση του Ταφικού Κύκλου Α, λήψη που σήμερα δεν θα μπορούσε να γίνει από κάποιον επισκέπτη.\n«Η γυναίκα του Πάτρικ Λι Φέρμορ, Τζόαν, που ήταν φωτογράφος είχε τραβήξει την ίδια φωτογραφία από την ίδια γωνία λήψης. Το είχε κάνει προτού πάω εγώ. Σε πολλές φωτογραφίες ταυτιζόμαστε και το ανακάλυψα στην πρόσφατη έκθεση στο Μπενάκη. Τους είχα γνωρίσει ως ζεύγος και είχα πάει 1-2 φορές στο σπίτι τους στην Καρδαμύλη. Εκείνη την εποχή δεν ήξερα ότι ασχολείτο με την φωτογραφία. Καταλαβαίνω ότι πρέπει να είχε πάει πριν από μένα καθώς κάποιες πέτρες που εγώ φωτογράφησα δεν είχαν μπει ακόμα στη θέση τους. Σήμερα κανείς δεν μπορεί να σκαρφαλώσει για να μπορέσει να πάρει τέτοιες λήψεις».\nΟ Alan Wace επιβλέποντας τις ανασκαφές στις Μυκήνες, 1955. Φωτογραφία: Robert McCabe.\nΑνάλογης δυσκολίας ήταν και η λήψη του Αρχαίου Θεάτρου Επιδαύρου, που έγινε πριν την αποκατάστασή του, το 1954. «Σκαρφάλωσα κάπου για να βγάλω τη φωτογραφία σε ένα μέρος που δεν είχε μονοπάτι και μετά όταν νύχτωνε δυσκολεύτηκα πολύ να κατέβω. Τότε δεν είχαμε την πολυτέλεια του φθηνού φιλμ και έπρεπε να είσαι και τυχερός στις λήψεις σου. Είχε (σ.σ. το φιλμ) 12 λήψεις και μετά έπρεπε να το βγάλεις από τη μηχανή σε ένα σκοτεινό μέρος. Και όταν το εμφάνιζες έπεφτες επάνω σε πολλές εκπλήξεις, κάποιες φορές καλές, κάποιες φορές κακές. Κάποια φιλμ τα εμφάνισα στην Αθήνα μέσα στο σημερινό κτίριο του Μετοχικού Ταμείου Στρατού, κάποια στην Αμερική», είπε ο κ. Μακέιμπ, δια στόματος των δύο ξεναγών του, ξετυλίγοντας τις μνήμες του.


Πρεμιέρα σήμερα «Τα Κύματα» της Βιρτζίνια Γουλφ\nΣήμερα έχει πρεμιέρα στο Σύγχρονο Θέατρο μια όμορφη θεατρική παράσταση «Τα Κύματα» της Βιρτζίνια Γουλφ. Το θεατρόφιλο κοινό-μετά το επιτυχημένο δεκαήμερο στο Βυρσοδεψείο- από σήμερα 11 Νοεμβρίου,θα μπορεί να απολαύσει στo Σύγχρονο Θέατρο, το αφιέρωμα στη Βιρτζίνια Γουλφ. Τη μετάφραση στο έργο έκανε ο Άρης Μπερλής , τη διασκευή – σκηνοθεσία έκανε η Αγγελίτα Τσούγκου, τη χορογραφία –Κίνηση η Ερμίρα Γκόρο, Όλοι οι συντελεστές δούλεψαν σκληρά για να έχουν ένα θετικό αποτέλεσμα. Δεν θα πρέπει να παραβλέψουμε ότι την ευθύνη για τους φωτισμούς έχει η Κατερίνα Μαραγκουδάκη, η Ραλλού Παναγιώτου ανέλαβε τα σκηνικά , τα κοστούμια ο Άγγελος Φρέντζος , τη μουσική ο Άρης Σιαφάς και τις φωτογραφίες η Μαργαρίτα Μυρογιάννη.\nΗ ταλαντούχα Σοφιάννα Θεοφάνους δίνει ρεσιτάλ ηθοποιίας στα Κύματα της Βιρτζίνια\nΌλοι τους αλληλοσυμπληρώνονται. Ο Μπέρναρντ είπε : «Δεν είμαι ένας. Είμαι πολλοί. Δεν ξέρω στ’ αλήθεια ποιος είμαι –η Τζίννυ, η Σούζαν, ο Νέβιλ, η Ρόντα ή ο Λούις. Ή ο Πάρσιφαλ. Δεν ξέρω πώς να ξεχωρίσω τη ζωή μου απ’ τη δική τους ζωή».\nΟι ηθοποιοί που δίνουν τον καλύτερο εαυτό τους για την παρασταση αυτή που τόσο αγάπησαν είναι οι Σάννυ Χατζηαργύρη, Αντιγόνη Δρακουλάκη, Σοφιάννα Θεοφάνους, Στάθης Μαντζώρος, Μπάμπης Γούσιας, Φλάβιος Νεάγκου. (Κινησιολογική ερμηνεία: Ερμίρα Γκόρο.) Στο έργο συμμετέχει και μια 10μελής ορχήστρα.\nΣας συνιστούμε να δείτε τα Κύματα της Β. Γουλφ,σε σκηνοθεσία Αγγελίτας Τσούγκου στο Σύγχρονο Θέατρο – Εταιρεία Θεάτρου\n( Ευμολπιδών 45, Γκάζι- 210 3464380) . Οι παραστάσεις ξεκινούν σήμερα και θα γίνονται ως εξής : Δευτέρα & Τρίτη στις 21:00 και κάθε Κυριακή στις 18:00.\nWrangler – το πιο «καυτό» 4x4-SUV! Πληθώρα βραβείων για τη Jeep !\nΜε 153 "όχι" απερρίφθη η πρόταση μομφής του ΣΥΡΙΖΑ\nΣοκολατένιο και δροσιστικό γλύκισμα σε λίγα μόλις λεπτά!\nΗ Αντζελίνα Τζολί με πλαστά έγγραφα υιοθέτησε τον Μάντοξ!


απόρρητο: Ποιo είναι το μεγαλύτερο μυστικό του κόσμου αυτήν την εποχή;\nκαι ο ανθρώπινος εγκέφαλος .\nΤο πλέγμα αυτό έχει κατασκευαστεί πριν από εκατομμύρια χρόνια από άγνωστους υπερκόσμιους μηχανικούς. Αυτό το πλέγμα επηρεάζει όχι μόνο την ατμόσφαιρα και τον καιρό ή τις τηλεπικοινωνίες, αλλά και τη σκέψη των ανθρώπων! Αν κατορθώσουν να το ελέγξουν τότε κατόρθωσαν να ελέγξουν όλο τον κόσμο. Μέσα από αυτό, με κατευθυνόμενες εκπομπές, μπορεί κάποιος να αλλάξει τη συμπεριφορά των ανθρώπων. Μπορεί να προκαλέσει επαναστάσεις, και να σταματήσει πολέμους, να προκαλέσει ή να εξουδετερώσει παγκόσμιες επιδημίες και να κατευθύνει γενικά την συμπεριφορά των ανθρώπων όπως θέλει. Το HAARP δεν ειναι ένα πρόγραμμα ιονοσφαιρικής μελέτης, ή ένα μυστικό όπλο μικροκυματικής ακτινοβολίας, όπως υποψιάζονται κάποιοι, αλλά μια προσπάθεια, να κατανοηθεί αυτό το πλέγμα. Μην γελάτε.. Δεν έχω χώρο για ανάλυση .


Κανένας λόγος ανησυχίας/Τρέχουν για τις 16 | Protathlima.com\nΚανένας λόγος ανησυχίας/Τρέχουν για τις 16\nΜπορεί τις τελευταίες μέρες να επικρατεί μια μικρή στασιμότητα στα μεταγραφικά της Ομόνοιας, ωστόσο αυτό δεν σημαίνει πως οι άνθρωποι των πρασίνων μένουν με σταυρωμένα χέρια. Η “ησυχία” των τελευταίων ημερών σε καμία περίπτωση δεν σημαίνει πως ο προγραμματισμός δεν προχωρά.\nΟ Νεόφυτος Λάρκου και οι συνεργάτες του τρέχουν συνεχώς για την εξεύρεση των καταλληλότερων για την ενίσχυση της ομάδας. Είναι μια διαδικασία που χρειάζεται χρόνο. Περιθώρια για λάθη δεν υπάρχουν και έτσι στην Ομόνοια εξετάζουν όλες τις πτυχές γύρω από κάθε περίπτωση ενώ παράλληλα περιμένουν και ορισμένες απαντήσεις.\nΚάθε ποδοσφαιριστής περνά από μια σειρά αξιολόγησης και σε καμία περίπτωση δεν θα προχωρήσουν σε αποφάσεις αν δεν είναι εντελώς σίγουροι για τις επιλογές τους. Εξάλλου η διαδικασία των διαπραγματεύσεων με κάθε ποδοσφαιριστή που ενδιαφέρει δεν είναι τόσο απλή και χρειάζεται τον χρόνο της για να επιτευχθεί η καλύτερη δυνατή συμφωνία αλλά και για να πειστεί ο παίκτης.\nΣτόχος είναι μέχρι τις 16 Ιουλίου, όταν η ομάδα θα πετάξει για Πολωνία και το βασικό στάδιο της προετοιμασίας, να γίνουν ορισμένες άλλες κινήσεις. Σε αυτή την φάση προτεραιότητα αποτελεί η απόκτηση αριστερού μπακ και αριστερού εξτρέμ, ενώ στα υπόψη υπάρχουν και ορισμένες άλλες κινήσεις.\nΔεν αποκλείεται οι διεργασίες που όπως έχουμε πει γίνονται τις τελευταίες μέρες να φέρουν αποτελέσματα και μέσα στις επόμενες μέρες να προκύψουν εξελίξεις.